
PENDAHULUAN 


Buku ini adalah panduan ringkas untuk memahami Islam. 
la terdiri daripada tiga bab. 


Bab Pertama, “Beberapa Bukti Tentang Kebenaran Islam,” 
menjawab beberapa soalan penting yang sering ditanya oleh sesetengah orang: 
* Adakah Al-Qur'an benar-benar ayat dari Allah, yang diturunkan oleh Dia? 
il 


* Adakah Nabi Muhammad 2 benar-benar rasul yang diutus oleh Allah? 
* Adakah Islam benar-benar agama Allah? 


Di dalam bab ini dikemukakan enam jenis bukti: 
1) Mukjizat Saintifik di dalam Kitab Suci Al-Qur’an: Bahagian ini menerangkan 
(dengan ilustrasi) beberapa fakta saintifik yang baru ditemui, yang disebut 
di dalam Al-Our'an, yang diturunkan empat belas kurun yang lalu. 


q 
(1) Perkataan Arab ini 5 bermaksud , “Semoga Allah mengurniakan kesejahteraan ke 
atasnya dan melindunginya’ 

2) Cabaran untuk Mencipta Satu Surah Yang Serupa dengan Surah-surah 

di dalam Al-Qur'an: Di dalam Al-Qur'an, Tuhan mencabar manusia untuk mencipta 
satu surah yang serupa dengan surah-surah yang terdapat di dalam Al-Our'an. Sejak Al- 
Our'an diturunkan, empat belas kurun yang lalu, sehingga kini, tiada sesiapa yang 
berjaya menyahut cabaran ini, walaupun bagi surah yang terpendek di dalam Al-Our'an 
(Surah 108), yang hanya mempunyai sepuluh perkataan. 


3) Ramalan di dalam Kitab Injil tentang Kemunculan Nabi Muhammad 2: 
Rasul bagi Umat Islam: Dalam bahagian ini, dibincangkan beberapa ramalan 


yang tertulis di dalam Kitab Injil tentang kemunculan Nabi Muhammad 2. 


4) Ayat-ayat Al-Our'an yang Menyebut Tentang Kejadian Akan 

Datang Yang Kini Telah Menjadi Kenyataan: Al-Our'an menyebut tentang 
kejadian akan datang yang kini telah menjadi kenyataan, contohnya, kemenangan 
orang-orang Rom ke atas orang-orang Parsi. 


5) Mukjizat yang Ditunjukkan oleh Nabi Muhammad 25, Banyak mukjizat yang 


diperolehi oleh Nabi Muhammad a Mukjizat-mukjizat ini telah disaksikan oleh ramai 
orang. 


6) Kehidupan Nabi Muhammad 2. Yang Sederhana: Ini jelas menunjukkan 


bahawa Nabi Muhammad ““' bukanlah seorang Rasul yang palsu, yang mengaku 
kenabiannya untuk mendapat kekayaan, nama atau kuasa. 


Dari enam bukti ini, kami simpulkan bahawa: 
+ Al-Qur'an merupakan ayat-ayat dari Allah, yang diturunkan oleh Dia 


e Nabi Muhammad ““ ialah Rasul yang diutus oleh Allah. 
+ Islam adalah agama yang benar dari Allah. 


Jika kita ingin mengetahui samada sesuatu agama itu adalah benar atau tidak, 

kita tidak boleh bergantung kepada emosi, perasaan, atau tradisi kita. Bahkan, kita patut 
bergantung kepada pertimbangan dan daya intelek. Apabila Allah mengutus rasul- 
rasulnya, Dia menyokong mereka dengan dalil dan mukjizat sebagai bukti bahawa 
mereka ialah rasul Allah dan dengan itu, agama yang mereka sampaikan itu adalah 


benar. 

Bab Kedua, “Beberapa Kelebihan Islam” menyebut tentang beberapa kelebihan 
yang diberi oleh Islam kepada seseorang individu, seperti: 


1) Pintu ke Syurga yang Abadi 

2) Selamat daripada Api Neraka 

3) Kebahagiaan Hakiki dan Ketenangan Rohani 
4) Pengampunan di atas Segala Dosa Yang Lalu. 


Bab Ketiga, “Maklumat Am Tentang Islam” memberi maklumat am 
tentang Islam, membetulkan beberapa salah faham tentang Islam, dan menjawab 
beberapa soalan yang selalu ditanya, seperti: 


+ Apakah pandangan Islam tentang keganasan? 
* Apakah status wanita di dalam Islam? 


Lah. 

Bab 1 


Beberapa Bukti Tentang Kebenaran Islam 


Allah telah menyokong rasulNya yang terakhir Nabi Muhammad ® dengan 
banyak mukjizat dan banyak dalil atau bukti yang mengesahkan bahawa 

baginda ialah rasul yang benar dan diutus oleh Allah. Allah juga telah 

menyokong KitabNya yang terakhir, Kitab Suci Al-Qur’an, dengan 

banyak mukjizat yang membuktikan bahawa Al-Qur’an ini adalah 

ayat-ayat daripada Allah swt yang diturunkan kepada rasulNya dan ia bukan ditulis 
oleh manusia. Bab ini membincangkan beberapa dalil atau bukti tersebut. 


(1) Mukjizat Saintifik Di dalam Kitab Suci Al-Qur’an 


Al-Qur’an adalah ayat-ayat Allah swt yang diturunkan kepada 
rasulNya, Nabi Muhammad * melalui Malaikat Jibril. la dihafal oleh Nabi 
Muhammad “= yang menyampaikannya kepada para sahabat. Mereka 
kemudian menghafalnya, mencatat dan menelitinya semula bersama 
Rasulullah * . Tambahan pula, Nabi Muhammad ® sendiri meneliti semula 
Al-Qur’an bersama Malaikat Jibril sekali setiap tahun dan dua kali pada 
tahun terakhir di dalam hayat baginda. Sejak ia diturunkan sehingga kini 
terdapat ramai orang Islam yang telah menghafal Al-Qur’an, ayat demi ayat. 
Ada di antara mereka menghafal Al-Qur’an ketika berumur sepuluh tahun. 
Tidak satu pun perkataan di dalam Al-Qur’an diubah sejak ia diturunkan hingga 
kini. 

Al-Qur’an yang diturunkan empat belas kurun yang lalu, menyebut 
tentang fakta-fakta sains yang baru akhir-akhir ini ditemui atau dibuktikan oleh 
para saintis. Ini membuktikan, tanpa ragu, bahawa Al-Qur’an adalah ayat-ayat 
Allah, diturunkan olehNya kepada Nabi Muhammad = dan Al-Qur'an 
bukan ditulis oleh Nabi Muhammad ® atau sesiapapun. Ini juga membuktikan 
bahawa Nabi Muhammad ® adalah seorang rasul yang diutus oleh Allah. 
Adalah tidak munasabah seseorang boleh mengetahui, empat belas kurun yang 
lalu, fakta-fakta yang baru ditemui atau yang baru kini terbukti dengan peralatan 
dan kaedah saintifik yang canggih. Berikut adalah beberapa contoh. 


A) Ayat Al-Our'an Tentang Perkembangan Janin Manusia: 


Di dalam Kitab Suci Al-Our'an, Allah menyebut tentang beberapa 
peringkat perkembangan janin manusia.: 


$ Dan sesungguhnya telah Kami jadikan manusia dari air saringan dari 
tanah..Kemudian itu, Kami jadikan dia (setitik air mani itu) di tempat 
yang tetap terpelihara. Kemudian Kami jadikan pula mani itu menjadi 
segumpal darah (alagah), kemudian Kami jadikan pula segumpal darah 


l 
itu menjadi segumpal daging (mudghah)... , (Al-Qur’an, 23:12-14) 


Dari segi bahasa, perkataan Arab alagah mempunyai tiga makna: 
(1) lintah, (2) benda yang terapung, dan (3) darah beku. Membandingkan lintah 
dengan embrio di dalam peringkat alagah, kita dapati ada persamaan di antara 
keduanya,2 sebagaimana yang kita lihat di dalam Rajah 1. Juga, pada peringkat ini 
embrio mendapatkan zat dari bekalan darah ibunya seperti seekor lintah yang 
mendapat makanan dari darah binatang lain.3 


(1) Sila ambil perhatian bahawa apa yang tertulis di antara £...) di dalam buku 
ini hanya merupakan terjemahan daripada Al-Qur'an. Ia bukanlah ayat Al- 
Qur'an itu sendiri kerana ayat Al-Qur'an adalah di dalam bahasa Arab. 

(2) The Developing Human, Moore dan Persaud, edisi.ke 5, ms. 8. 

(3) Human Development as Described in the Qur'an and Sunnah,Moore dan 
lain-lain, ms. 36. 

A. Janin / Embrio Manusia = Bahagian tepi amnion yang dikerat 


Jantung 


Rajah 1: Gambarajah ini menunjukkan persamaan rupa antara seekor lintah (B) 
dengan embrio manusia (A) pada peringkat alagah (Lukisan lintah daripada buku 
Human Development as Described in the Qur'an and Sunnah, Moore dan lain-lain, 
ms.37, diubahsuai daripada Integrated Principles of Zoology, Hickman dan lain-lain. 
Lukisan embrio daripada buku The Developing Human, Moore dan Persaud, edisi 
ke 5, ms.73.) 


Kerangka 
sitotrophoblastik 


Vilus tertier 


Ruang intervilus 


Darah ibu 


. Sinusoid ibu 


Rajah 2: Kita boleh lihat di dalam rajah ini embrio terapung 
di dalam rahim ibu pada peringkat alagah 
(The Developing Human, Moore dan Persaud, edisi ke 5, ms. 66.) 

Rajah z Di dalam gambar miktegiatt ini, kita boleh 
melihat embrio terapung (ditanda B) pada peringkat alagah 
(berumur lebih kurang 15 hari) Ukuran sebenar embrio adalah 
lebih kurang 0.6 mm. (The Developing Human, Moore, ed.ke3, 
ms.66, daripada Histology, Leeson dan Leeson.) 


Makna kedua perkataan alaqah adalah “benda yang terapung”. Ini 
dapat kita lihat di dalam Rajah 2 dan 3, pada peringkat alaqah ini, embrio 
terapung di dalam rahim ibunya. 

Rajah 4: Rajah Sistem Kardiovaskular Primitif bagi embrio 

pada peringkat alaqah. Rupabentuk luaran embrio dan kantungnya 
menyerupai darah beku kerana kandungan darah yang tinggi di dalam 
embrio.(The Developing Human,Moore, ed.ke5, ms. 65.) 

Makna ketiga perkataan alagah ialah “darah beku.” Kita dapati 
rupabentuk luaran embrio dan kantungnya pada peringkat alaqah ini adalah 
menyerupai darah beku. Ini adalah disebabkan oleh kandungan darah yang 
tinggi pada peringkat ini 1 (lihat Rajah 4). 

Juga pada peringkat ini, darah di dalam embrio tidak mengalir 
sehinggalah penghujung minggu ketiga.2 Justeru itu, pada peringkat ini embrio 
kelihatan seperti darah beku. 

Dengan ini, ketiga-tiga makna perkataan alaqah adalah bertepatan 
dengan penjelasan tentang embrio pada peringkat ini. 


Rajah 5: Gambar foto embrio berumur 28 hari pada peringkat mudghah. 
Pada peringkat ini embrio menyerupai bahan yang dikunyah kerana 
somit-somit di belakang embrio kelihatan seperti bekas gigitan pada 
bahan yang dikunyah. Saiz sebenar embrio ialah 4mm. 

(The Developing Human, Moore dan Persaud, ed. ke5, ms. 82, oleh 
Professor Hideo Nishimura, Universiti Kyoto, Kyoto, Jepun.) 


(1) Human Development as Described in the Qur'an and Sunnah, Moore dan lain- 
lain, ms. 37-38. 
(2) The Developing Human, Moore dan Persaud, ed. ke5, ms. 65. 

Peringkat seterusnya yang disebut di dalam ayat Al-Qur’an ialah 
peringkat mudghah. Perkataan Arab mudghah bermaksud “bahan yang 
dikunyah”. Jika seseorang mengunyah sekeping gula getah dan kemudian 
membandingkannya dengan embrio pada peringkat mudghah ini, kita boleh 
membuat kesimpulan bahawa rupabentuk embrio pada peringkat ini adalah 
menyerupai rupabentuk gula getah yang telah dikunyah itu. Ini adalah kerana 
somit-somit di belakang embrio kelihatan seperti “bekas gigitan pada bahan 
yang telah dikunyah” 1. (lihat Rajah 5 dan 6). 


A. Embrio 

26 * 1 hari 
B. Gula getah 


Rajah 6: Apabila membanding rupabentuk embrio pada peringkat 
mudghah dengan rupa gula getah yang dikunyah, kita akan 

dapati persamaan di antara keduanya. A) Lukisan embrio pada 
peringkat mudghah. Kita akan melihat somit-somit di belakang embrio 
yang kelihatan seperti bekas gigitan. (The Developing Human, Moore 
dan Persaud,ed.ke5, ms.79.) B) Gambar foto sekeping gula getah yang 
telah dikunyah 


(1) The Developing Human, Moore dan Persaud, ed. ke5, ms. 8 

Bagaimana mungkin Nabi Muhammad “ mengetahui semua perkara 
ini empat belas kurun yang lalu, sedangkan para saintis hanya mengetahuinya 
baru-baru ini dengan menggunakan peralatan moden yang canggih dan mikroskop 
berkuasa tinggi yang tidak wujud pada masa itu? Hamm dan Leeuwenhoek 
merupakan ahli sains yang pertama melihat sel-sel sperma manusia (spermatozoa) 
dengan menggunakan sebuah mikroskop yang diperbaiki di dalam tahun 1677 
(lebih daripada 1000 tahun selepas Nabi Muhammad ® wafat). Mereka 
menyangka sel sperma mengandungi jasad miniatur berbentuk manusia yang akan 
membesar apabila ia memasuki alat kelamin perempuan.1 


Professor Emeritus Keith L. Moore ialah salah seorang ahli sains yang 
sangat terkemuka di dunia ini di dalam bidang anatomi dan embriologi dan 
merupakan penulis buku The Developing Human yang telah diterjemah ke 
dalam lapan bahasa. Buku ini adalah bahan rujukan saintifik dan telah dipilih oleh 
satu jawatankuasa khas di Amerika sebagai buku terbaik yang ditulis oleh seorang 
penulis. Dr. Keith Moore ialah Professor Emeritus bagi Jabatan Anatomi dan 
Biologi Sel di Universiti Toronto, Toronto, Kanada. Di sana, beliau adalah 
Penolong Dekan bagi Pusat Asasi Sains di Fakulti Perubatan dan menjadi 
Pengerusi Jabatan Anatomi selama 8 tahun. Di dalam tahun 1984, beliau 
menerima anugerah tertinggi yang diberikan di dalam bidang anatomi di Kanada, 
Anugerah J.C.B. Grant daripada Kesatuan Ahli Anatomi Kanada (Association of 
Canadian Anatomists). Beliau pernah mengarah banyak kesatuan antarabangsa, 
seperti Kesatuan Ahli Anatomi Kanada dan Amerika (The Canadian and 
American Association of Anatomists) dan Majlis Pertubuhan Sains Biologi (The 
Council of the Union of Biological Sciences). 


Dalam tahun 1981, semasa Konferens Perubatan yang Ketujuh di 
Dammam, Saudi Arabia, Professor Moore berkata: “la merupakan satu 
keseronokan bagi saya bila saya dapat membantu menjelaskan ayat-ayat 
Al-Qur'an tentang perkembangan manusia. Adalah jelas bagi saya bahawa 


(1) The Developing Human, Moore dan Persaud, ed. ke5, ms. 9 

ayat-ayat ini pasti diturunkan kepada Nabi Muhammad daripada Tuhan, 
kerana kebanyakan pengetahuan ini tidak ditemui sehingga beberapa kurun 
kemudian. Ini membuktikan kepada saya bahawa Nabi Muhammad adalah 
utusan Allah.”1 

Justeru itu, Professor Moore ditanya soalan berikut: “Adakah ini 
bermakna anda mempercayai bahawa Al-Qur’an itu adalah ayat-ayat dari Allah?” 
Beliau menjawab: “Tidak sukar untuk saya mempercayainya.”2 


Di dalam satu konferens, Professor Moore menyebut: “.. oleh kerana 
setiap peringkat embrio manusia adalah kompleks, disebabkan oleh proses 
perubahan yang berterusan semasa perkembangannya, adalah dicadangkan 
bahawa satu sistem pengkelasan yang baru dibentuk menggunakan istilah- 
istilah yang disebut di dalam Al-Our'an dan Sunnah (kata-kata, amalan dan 
pesanan Nabi Muhammad ®) Sistem yang dicadangkan ini adalah mudah, 
komprehensif dan sesuai dengan ilmu embriologi masa kini. Kajian intensif 
Al-Qur'an dan Hadis (yang disampaikan oleh para sahabat Nabi Muhammad "5, 
yang sangat dipercayai iaitu perawi yang sahih) dalam empat tahun yang lepas 
telah mendedahkan satu sistem pengkelasan embrio manusia yang sangat 
menakjubkan sejak ia direkod pada abad ketujuh TM. Walaupun Aristotle, 
pengasas Sains Embriologi, menyedari bahawa perkembangan embrio anak 
ayam adalah secara berperingkat-peringkat, hasil dari kajiannya terhadap telur 
ayam pada abad keempat SM, beliau tidak mengemukakan sebarang butiran 
mengenainya. Sejauhmana yang diketahui dari sejarah embriologi, terdapat 
amat sedikit pengetahuan tentang peringkat dan pengkelasan embrio manusia 
sehingga abad keduapuluh. Oleh kerana itu, penjelasan tentang embrio manusia 
di dalam Al-Our'an tidak mungkin berasaskan pengetahuan sains pada abad 
ketujuh. Kesimpulan yang paling munasabah adalah: penjelasan ini didedahkan 
kepada Nabi Muhammad oleh Allah. Baginda tidak mungkin mengetahui butir- 
butir terperinci seperti itu kerana baginda ialah seorang yang buta huruf yang 
tidak pernah menjalani sebarang latihan saintifik.”3 


(1) Sumber kenyataan ini ialah This is the Truth (video). Lawati www.islam- 
guide.com/truth untuk salinan video ini atau untuk melihat klip video 
kenyataan dari Professor Keith Moore secara online. 

(2) This is the Truth (pita video) 

(3) This is the Truth (pita video). Lihat nota kaki no. 2, ms. 10. 

B) Ayat Al-Qur’an Tentang Gunung-ganang: 

Sebuah buku bertajuk Earth merupakan asas rujukan buku teks 
banyak universiti di seluruh dunia. Salah seorang daripada dua penulisnya ialah 
Professor Emeritus Frank Press. Beliau adalah Penasihat Sains kepada bekas 
Presiden Amerika Jimmy Carter dan selama 12 tahun menjadi Presiden Akademi 
Sains Kebangsaan, Washington, DC. Buku beliau menyebut gunung-ganang 
mempunyai akar pada dasarnya.1 Akar ini terbenam ke dalam bumi, justeru 
itu gunung-ganang mempunyai bentuk seperti pancang (lihat rajah 7, 8, dan 9) 


lautan _—_mendaka 


lautan 


ny 


Mantel Jarak mengufuk tidak mengikut skala 


Rajah 7: Gunung-ganang mempunyai akar yang dalam 
di bawah permukaan bumi. (Earth, Press dan Siever, ms. 413.) 


Kepulauan British Jerman Utara Banjaran Alp Eropah Dataran Rusia Caucasus 


Rajah 8: Keratan skema. Gunung, seperti pancang, mempunyai akar yang dalam yang 
terbenam di dalam bumi (Anatomy of the Earth, Cailleux, ms. 220.) 


(1) Earth, Press dan Siever, ms. 435. Juga lihat Earth Science, Tarbuck 
dan Lutgens, ms. 157 

Inilah cara Al-Qur’an menjelaskan tentang gunung-ganang. 
Allah menyebut di dalam Al-Qur'an: 
£ Bukankah Kami jadikan bumi itu terbentang, 
Dan gunung-gunung sebagai pancang-pancang ? ' 
(Al-Qur'an, 78:6-7) 


Banjaran gunung — 


me YA 


Haki 
NS Hi Enapan Aras Laut 


Rajah 9: Satu lagi ilustrasi yang menunjukkan bagaimana gunung 
mempunyai bentuk seperti pancang kerana akarnya yang dalam 
(Earth Science, Tarbuck dan Lutgens, ms. 158.) 


Sains Bumi Moden telah membuktikan bahawa gunung-ganang 
mempunyai akar yang dalam di bawah permukaan bumi (lihat Rajah 9) 
dan akar ini boleh mencapai kedalaman beberapa kali ganda daripada 
ketinggiannya di atas permukaan bumi.1 Justeru itu perkataan yang paling 
sesuai untuk menggambarkan gunung berdasarkan informasi ini adalah 
'pancang', kerana pancang yang dipasang dengan baik, kebanyakan 
bahagiannya tersembunyi di bawah permukaan bumi. 


Sejarah Sains menunjukkan bahawa teori tentang gunung-ganang 
mempunyai akar yang dalam hanya diperkenalkan pada tahun 1895 oleh 


Ahli Kajibintang DiRaja, Sir George Airy.2 


(1) The Geological Concept of Mountains in the Qur'an, El-Naggar, ms. 5. 
(2) Earth, Press dan Siever, ms. 435. Juga lihat The Geological Concept of 


Mountains in the Qur'an, ms. 5. 

Gunung juga memainkan peranan yang penting di dalam kestabilan 
kerak bumi.1 la menghalang bumi daripada bergoncang. Allah swt telah 
menyebut di dalam Al-Qur'an: 

€ Dan Dia lekatkan ke bumi gunung-gunung itu 

supaya tidak menggoncang kamu, dan sungai-sungai 


dan jalan-jalan ... ) (Qur'an, 16:15) 

Begitu juga, Teori Moden tentang tektonik plat menyebut 
bahawa gunung-ganang berfungsi sebagai penstabil bumi. Pengetahuan 
tentang peranan gunung-ganang sebagai penstabil bumi baru sahaja 
difahami di dalam rangka kerja tektonik plat sejak akhir 1960'an.2 


Mungkinkah ada orang pada zaman Nabi Muhammad = yang 
mengetahui tentang rupabentuk sebenar gunung-ganang? Bolehkah seseorang 
membayangkan bahawa gunung-ganang yang tersergam teguh yang dilihat di 
depannya itu, menjulur jauh ke dalam bumi dan mempunyai akar sebagaimana 
yang disahkan oleh ahli saintis? Geologi Moden telah mengesahkan kebenaran 


ayat-ayat Al-Qur'an. 


C) Ayat Al-Qur'an Tentang Kejadian Alam: 


Sains Kosmologi Moden, berdasarkan pemerhatian dan teori dengan 
jelas menunjukkan bahawa, pada satu ketika, seluruh alam ini tidak mengandungi 
apa-apa melainkan kepulan “asap' (iaitu satu komposisi gas panas yang 


(1) The Geological Concept of Mountains in the Qur'an, ms. 44-45. 
(2) The Geological Concept of Mountains in the Qur'an, ms. 5. 


tan ling sial 


berketumpatan tinggi dan legap).1 Ini adalah salah satu prinsip bagi kosmologi 
moden piawai yang tidak disangkal. Para saintis kini boleh melihat bintang- 
bintang baru terbentuk daripada saki baki ‘asap’ itu (lihat rajah 10 dan 11). 
Bintang- bintang yang bercahaya yang kelihatan pada malam hari, sebagaimana 
keseluruhan alam ini, adalah dari bahan “asap' itu. Allah telah berfirman di 
dalam Al-Qur'an: 


£ Kemudian Dia pun menuju ke langit, sedang ia adalah asap ... ) 
(Qur'an, 41:11) 

Oleh kerana kedua-dua bumi dan cakerawala (matahari, bulan, bintang 
planet, galaksi dan lain-lain) telah dibentuk dari ‘asap’ yang sama, kami 
menyimpulkan bahawa bumi dan cakerawala adalah satu entiti yang saling 
berkait. Kemudian dari ‘asap’ homogenous ini, bumi dan cakerawala terbentuk 
dan mengasing daripada satu sama lain. Allah telah berfirman di dalam Al- 
Qur'an: 

€ Dan apakah tidak melihat orang-orang yang kafir itu 
bahawasanya langit yang luas dan bumi itu dahulunya 


adalah sekepal, lalu Kami pisahkan di antara keduanya? ... ) 
(Qur'an, 21:30) 


Rajah 10: Bintang baru terbentuk daripada awan gas dan debu (nebula), 
yang merupakan saki-baki 'asap' yang menjadi asal kejadian alam 
(The Space Atlas, Heather dan Henbest, ms. 50.) 


The First Three Minutes, a Modern View of the Origin of theUniverse, Weinberg, 
ms. 94- 105 


C) The Qur'an on the Origin of the Universe J5 


Rajah 11: Lagun nebula adalah awan gas dan debu, kira-kira 60 tahun cahaya pada ukuran 
diameternya. Nebula ini teruja oleh sinaran ultraungu daripada bintang-bintang panas yang 
baru terbentuk di dalam pukalnya. (Horizons, Exploring the Universe, Seeds, plat 9, 
daripada Persatuan Universiti-universiti untuk Kajian Astronomi, Inc.) 


Dr. Alfred Kroner merupakan pakar kajibumi yang terkenal. Beliau adalah 
Professor Geologi dan Pengerusi Jabatan Geologi di Institut Geosains, Universiti 
Johannes Gutenberg, Mainz, Germany. Beliau berkata: “Memikirkan dari mana 


A Brief Illustrated Guide To Understanding Islam 


asal usul Nabi Muhammad .. . saya fikir adalah mustahil beliau mengetahui 
tentang perkara seperti asal kejadian alam semesta yang sama, kerana ahli sains 
hanya mengetahui mengenainya dalam beberapa tahun yang lalu dengan 
menggunakan kaedah teknologi yang canggih dan rumit, bahawa inilah yang 
telah berlaku.” 1Juga beliau berkata: “Seseorang yang tidak tahu tentang fizik 
nuklear empatbelas kurun yang lalu tidak mungkin, saya rasa, mampu 
mengetahuinya dari akal fikirannya sendiri, contohnya, bahawa bumi dan 
cakerawala mempunyai asal kejadian yang sama.” 2 


D) Ayat Al-Qur’an Tentang Serebrum: 


Allah telah menyebut di dalam Al-Qur’an tentang seorang kafir 
yang melarang Nabi Muhammad 3 daripada bersolat di Kaabah: 


€ Sungguh! Jika dia tidak mau juga berhenti, sesungguhnya 
akan Kami sentakkan ubun-ubunnya, Ubun-ubun yang dusta, 


yang penuh kesalahan! ) (Qur'an, 96:15-16) 


Mengapakah Al-Qur'an menyebut tentang ubun-ubun yang dusta dan 
penuh kesalahan atau berdosa? Kenapa Al-Qur'an tidak menyebut orang itu 
penipu dan berdosa? Apakah hubungan di antara ubun-ubun dengan penipuan 
dan dosa? 

Jika kita melihat ke dalam tengkorak di bahagian depan kepala, kita 
akan dapati kawasan prefrontal serebrum (lihat Rajah 12). Apakah 
fungsi kawasan ini dari segi fisiologi? Sebuah buku bertajuk Essentials of 
Anatomy & Physiology mengatakan bahawa: “Motivasi dan keupayaan untuk 
merancang dan memulakan pergerakan berlaku di bahagian lobus depan, iaitu 
kawasan prefrontal. Ini adalah kawasan korteks sekutuan...”3 Buku itu 


(1) Sumber kenyataan ini adalah This is the Truth (pita video). Sila lawat 
www.islam-guide.com/truth untuk salinan video atau untuk 
menonton klip video kenyataan Professor Alfred Kroner secara online 

(2) This is the Truth (pita video). 

(3) Essentials of Anatomy&Physiology, Seeley dan lain-lain, ms. 211. Juga 

lihat The Human Nervous System, Noback dan lain-lain, ms. 410-411. 


juga menyebut: “berdasarkan penglibatannya di dalam motivasi, kawasan 
prefrontal juga dianggap sebagai pusat fungsi bagi keganasan ....”1 


Oleh itu, kawasan serebrum ini bertanggungjawab untuk merancang, 
memotivasi dan memulakan kelakuan baik dan kelakuan buruk, serta 
bertanggungjawab bagi penipuan dan pertuturan yang benar. Justeru itu, adalah 
sesuai menggambarkan bahagian depan kepala sebagai penipu dan berdosa 
apabila seseorang itu menipu atau melakukan dosa, sebagaimana 
yang disebut di dalam Al-Qur’an 

.. (bahagian depan kepala) naseyah yang menipu dan berdosa!” 
Mengikut Professor Keith L. Moore, ahli saintis hanya menemui fungsi 
kawasan prefrontal ini enam puluh tahun yang lalu.2 

Rajah 12: Kawasan berfungsi hemisfera kiri korteks serebral. Kawasan prefrontal 
terletak di bahagian depan korteks serebral. 


(Essentials of Anatomy & Physiology, Seeley dan lain-lain,ms.210) 
(1) Essentials of Anatomy & Physiology, Seeley dan lain-lain, ms. 211. 


(2) Al-E'jaz al-Elmy fee al-Naseyah (The Scientific Miracles in the 
Front of the Head), Moore dan lain-lain, ms. 41. 


E) Ayat Al-Qur’an Tentang Laut dan Sungai: 


Sains Moden telah menemui satu benteng pada kawasan di mana dua 
laut bertemu. Benteng ini memisahkan kedua-dua laut sehingga masing-masing 
mempunyai suhu, kemasinan dan ketumpatannya sendiri.1 


Lautan Atlantik Laut Mediterranean 
—A — 


Sil 


Gibraltar 


= 
s 


Kedalaman ( Meter) 


Rajah 13: Air dari Laut Mediterranean memasuki Lautan Atlantik menyeberangi sil 
Gibraltar dengan ciri-cirinya yang tersendiri: lebih panas, lebih masin dan kurang 
tumpat, kerana benteng yang memisahkan kedua-duanya. Suhu di dalam darjah 
Celsius(“C). (Marine Geology, Kuenen, ms.43, dengan sedikit penambahan.) 


Contohnya, Laut Mediterranean adalah panas, masin dan kurang tumpat 
berbanding dengan Lautan Atlantik. Apabila Laut Mediterranean memasuki 
Lautan Atlantik melalui sil Gibraltar, laut ini mengalir beberapa ratus kilometer 
pada kedalaman kira-kira 1000 meter dengan ciri-ciri kepanasan dan kemasinan 
nya yang tersendiri, serta ketumpatan yang lebih rendah. Air dari Laut 
Mediterranean stabil pada kedalaman ini. 2 (lihat Rajah 13) 


Walaupun terdapat ombak yang besar, arus yang kuat dan kejadian 
pasang-surut, kedua-dua laut ini tidak bercampur atau melampaui benteng ini. 


(1) Principles of Oceanography, Davis, ms. 92-93. 
(2) Principles of Oceanography, Davis, ms. 93. 


Al-Qur’an menyebut tentang wujudnya satu benteng di antara dua laut 
yang bertemu dan kedua-duanya tidak melampaui benteng itu. Allah 
berfirman: 


Dibiarkannya mengalir dua lautan, lalu keduanya 
bertemu. Di antara keduanya ada benteng yang tidak 


dilampaui. Ê 
(Qur’an, 55:19-20) 


Tetapi apabila Al-Qur’an menyebut tentang pemisah antara air tawar dan 
air masin, ia menyebut tentang kewujudan “batas penghalang” bersama dengan 
benteng itu. Allah berfirman di dalam Al-Quran : 


© Dan Dialah yang mencampurkan dua lautan, satu sangat 
tawar dan satu lagi sangat masin lagi pahit, Dan dijadikanNya di 


antara keduanya benteng dan batas penghalang. ? 
(Our'an, 25:53) 


Orang mungkin bertanya, kenapa Al-Qur'an menyebut mengenai batas 
penghalang apabila bercakap tentang pemisah antara air tawar dengan air masin, 
tetapi tidak menyebut mengenainya apabila bercakap tentang pemisah antara 
dua laut? 

Sains Moden telah menjumpai di kawasan muara di mana air tawar 
dan air masin bertemu, satu situasi yang berbeza daripada apa yang berlaku di 
kawasan di mana dua laut bertemu. Adalah didapati bahawa apa yang 
membezakan air tawar dengan air masin di muara ialah satu “zon piknoklin di mana 
dengan ketaranya berlaku ketidak-sinambungan di antara dua ketumpatan yang 
menyebabkan kedua-dua lapisan ini terpisah.” 1 Batas ini (zon pemisah) mempunyai 
kemasinan yang berbeza daripada lapisan air tawar dan lapisan air masin 2 


(lihat Rajah 14). 


(1) Oceanography, Gross, ms. 242. Juga lihat Introductory Oceanography, 


Thurman, ms. 300-301. 
(2) Oceanography, Gross, ms. 244, dan Introductory Oceanography,Thurman, 


ms.300-301. 

Rajah 14: Keratan rentas menunjukkan kemasinan (bahagian per ribu %o) di muara. 
Kita boleh melihat di sini, batas (zon pemisah) di antara air tawar dengan air masin. 
(Introductory Oceanography, Thurman, ms. 301, dengan sedikit penambahan.) 


Informasi ini hanya ditemui baru-baru ini, menggunakan peralatan yang 
canggih untuk mengukur suhu, kemasinan, ketumpatan, ketidak-larutan 
oksigen, dll. Mata kasar manusia tidak dapat melihat perbezaan di antara dua laut 
yang bertemu, bahkan kedua-dua laut itu kelihatan seperti satu laut yang 
homogen. Begitu juga, mata manusia tidak dapat melihat pembahagian air di 
muara kepada tiga jenis: air tawar, air masin dan air payau (zon pemisah). 


F) Ayat Al-Qur'an Tentang Laut Dalam dan Gelombang 
Dalaman: 


Allah berfirman di dalam Al-Qur'an: 


€ Atau laksana gelap gelita di lautan dalam, dipukul 
gelombang demi gelombang, di atas bergumpallah awan, 
kegelapan saling bertindih, sehingga bila dikeluarkan 


pun tangannya, sukarlah dia dapat melihatnya .... > 
(Qur’an, 24:40) 


Ayat ini menyebut tentang kegelapan yang terdapat di laut dalam dan 
lautan, di mana jika seseorang mendepakan tangannya, dia tidak akan dapat 
melihatnya. Kegelapan di laut dalam dan lautan ini ditemui sekitar kedalaman 
200 meter. Pada kedalaman ini, hampir tidak mempunyai sebarang cahaya (lihat 


Rajah 15). Di kawasan yang lebih dalam daripada 1000 meter, tidak ada sebarang 
cahaya sama sekali.1 Manusia tidak mampu menyelam lebih dalam daripada 
empat puluh meter tanpa bantuan kapal selam dan peralatan khas. Manusia tidak 


boleh hidup tanpa bantuan pada bahagian lautan yang dalam dan gelap, seperti 
pada kedalaman 200 meter. 


Rajah 15: Antara 3 hingga 30 peratus cahaya matahari dipantul pada permukaan 
laut. Setelah itu, hampir kesemua warna di dalam spektrum cahaya diserap satu 
per satu pada kedalaman 200 meter pertama, kecuali cahaya biru. 

(Oceans, Elder dan Pernetta, ms. 27.) 


Para saintis telah menemui kegelapan ini, baru-baru ini, dengan 
menggunakan peralatan khas dan kapal selam yang membolehkan mereka 
menyelam sehingga ke lautan dalam. 


Kita juga boleh memahami ayat berikut, di dalam surah sebelum ini 


(1) Oceans, Elder and Pernetta, p. 27. 


“..di lautan dalam, dipukul gelombang demi gelombang, di atas bergumpallah 
awan ..”, bahawa air di laut dan lautan dalam dilitupi gelombang, dan di atas 
gelombang ini ada gelombang yang lain. Jelas, bahawa gelombang yang kedua 
adalah ombak yang kita lihat di permukaan kerana ayat itu menyebut bahawa di 
atas gelombang kedua itu adalah awan. Tapi bagaimana dengan gelombang yang 
pertama itu? Para saintis baru-baru ini telah menemui gelombang dalaman yang 
“berlaku pada interfasa ketumpatan di antara lapisan-lapisan yang mempunyai 
ketumpatan yang berbeza.”1 (lihat Rajah 16). Gelombang dalaman ini melitupi 
air di laut dan lautan dalam kerana air di kedalaman yang lebih tinggi 
mempunyai ketumpatan yang lebih tinggi daripada air di atasnya. Gelombang 
dalaman bertindak seperti ombak di permukaan. la juga boleh pecah seperti 
ombak di permukaan. Gelombang dalaman tidak boleh dilihat dengan mata 
kasar manusia, tetapi ia boleh dikesan dengan mengkaji suhu atau perubahan 
kemasinan pada lokasi tertentu. 

Rajah 16: Gelombang dalaman yang berlaku di interfasa antara dua lapisan 
air yang mempunyai ketumpatan yang berbeza. Satu mempunyai ketumpatan 
yang tinggi (lapisan bawah), yang satu lagi mempunyai ketumpatan yang lebih 
rendah (lapisan atas). (Oceanography, Gross, ms.204) 


(1) Oceanography, Gross, ms. 205. 


G) Ayat Al-Qur’an Tentang Awan: 


Para saintis telah mengkaji jenis-jenis awan dan menyedari bahawa 
awan hujan terjadi dan terbentuk mengikut sistem dan langkah tertentu yang 
berkaitan dengan jenis angin dan awan. Salah satu daripada awan hujan itu adalah 
awan kumulonimbus. Ahli Kajicuaca telah mengkaji bagaimana awan kumulonimbus 
terbentuk dan bagaimana ia menghasilkan hujan, hujan batu dan kilat. 
Mereka mendapati awan kumulonimbus melalui langkah-langkah berikut untuk 
menghasilkan hujan : 


1) Awan ditolak oleh angin: Awan Kumulonimbus mula terbentuk apabila 
angin menolak beberapa awan kecil (awan kumulus) ke kawasan di mana 
awan-awan ini berkumpul atau berpusat (lihat Rajah 17 dan 18) 


1948-21522, SEPT 17, 1967 [idi : : Tag a 

Rajah 17: Gambar Satelit menunjukkan awan bergerak ke arah 
kawasan pemusatan B, C, dan D. Anak panah menunjukkan arah angin. 
(The Use of Satellite Pictures in Weather Analysis and Forecasting, 
Anderson dan lain-lain, ms.188.) 


Rajah 18: Awan-awan kecil (awan kumulus) bergerak menuju zon pemusatan 
berhampiran kaki langit di mana kita dapat melihat awan kumulonimbus. 
(Clouds and Storms, Ludlam, plat 7.4.) 


2) Percantuman: Kemudian awan-awan kecil ini bercantum membentuk 
awan yang lebih besari (lihat Rajah 18 dan 19). 


(1) Lihat The Atmosphere, Anthes dan lain-lain, ms. 268-269, dan Elements of 
Meteorology, Miller dan Thompson, ms. 141. 


( Tahap kumulus terpencil | Tahap pembesaran 

Rajah 19: (A) Kepingan awan-awan kecil yang terasing (awan kumulus). 
(B) Apabila awan-awan kecil ini bercantum, arus menaik di dalam awan 
yang lebih besar itu meningkat, dan menyebabkan awan itu bertimbun 
Titisan air ditunjukkan dengan . (The Atmosphere, Anthes dan lain-lain, 


ms. 269.) 


Ketinggian (km) 


2) Penimbunan: Apabila awan-awan kecil bercantum, arus menaik di dalam 
awan yang besar ini meningkat. Arus menaik di bahagian tengah awan 
lebih kuat daripada arus yang terdapat di bahagian tepi awan.1 Arus 
menaik ini menyebabkan badan awan membesar secara menegak, 
maka awan itu tertimbun ke atas (lihat rajah 19 (B), 20, dan 21). Pembesaran 
menegak ini menyebabkan badan awan menjulur ke kawasan atmosfera yang 
lebih sejuk, di mana titisan air dan hujan batu terhasil dan semakin 
membesar. Apabila titisan air dan hujan batu menjadi terlalu berat 
untuk ditampung oleh arus menaik itu, ia mula turun dari awan sebagai 
hujan, hujan batu dan sebagainya.2 


Allah berfirman di dalam Al-Our'an: 
€ Tidakkah engkau lihat betapa Allah menggerakkan awan, 
kemudian dikumpulkanNya menjadi satu tumpukan, 
maka engkau lihat hujan turun dari awan itu .... ) 
(Qur'an, 24:43) 


(1) Arus menaik berhampiran dengan kawasan tengah adalah lebih kuat 
kerana ia dilindungi daripada kesan penyejukan oleh bahagian luar awan. 

(2) Lihat The Atmosphere, Anthes dan lain-lain, ms 268- 269 dan Elements of 
Meteorology, Miller dan Thompson, ms. 141-142. 


Rajah 20: Awan kumulonimbus. Setelah awan menimbun ke atas, 
hujan turun darinya. (Weather and Climate, Bodin, ms.123.) 


Ahli Kajicuaca hanya mengetahui secara terperinci tentang 
pembentukan awan, struktur dan fungsinya dengan menggunakan peralatan seperti 
kapalterbang, satelit, komputer, belon, dan peralatan lain untuk mengkaji angin dan 
arah angin, mengukur kelembapan dan perubahannya, juga untuk menentukan tahap 
dan perubahan tekanan atmosfera.1 

Ayat yang berikutnya setelah menyebut tentang awan dan hujan, 
menyebut tentang ribut dan petir: 
€ .... Dan diturunkanNya pula dari gunung di langit, yang di dalamnya ada 
salju, ditumpahkanNya kepada sesiapa yang dikehendakiNya dan dipalingkanNya 
daripada sesiapa yang Dia kehendaki. Kadang-kadang nyaris sambaran kilatnya 
membutakan penglihatan. ? (Qur'an, 24:43) 


Ahli kajicuaca telah mendapati bahawa awan kumulonimbus yang 
menghasilkan ribut ini, mencapai ketinggian 25,000 hingga 30,000 kaki (4.7 hingga 5.7 
batu),2 seperti gunung, sebagaimana yang disebut di dalam Al-Qur'an: “... Dan 


(1) Lihat Ee'jaz al-Qur'an al-Kareem fee Wasf Anwa' al-Riyah, 
al-Sohob, al-Matar, Makky dan lain-lain, ms. 55. 
(2) Elements of Meteorology, Miller dan Thompson, ms. 141. 


diturunkanNya pula dari gunung di langit, yang di dalamnya ada salju ...” 
(lihat Rajah 21). 


Rajah 21: Awan kumulonimbus (A Colour Guide to Clouds, Scorer and Wexler, ms 23.) 


Ayat ini mungkin menimbulkan persoalan : mengapakah di dalam ayat ini 
menyebut “kilatnya” ketika merujuk kepada hujan batu? Adakah ia bermakna hujan 
batu adalah faktor utama yang menyebabkan petir? Marilah kita perhatikan apa yang 
dikatakan di dalam buku Meteorology Today. la mengatakan bahawa awan menjadi 
bercas ketika hujan batu melalui satu kawasan di dalam awan yang mengandungi titisan 
sejuk lampau dan hablur ais. Ketika titisan air berlanggar dengan hujan batu, ia 
membeku semasa perlanggaran dan membebaskan haba yang terpendam. Ini 
menyebabkan permukaan hujan batu lebih panas daripada hablur ais yang berada di 
sekelilingnya. Apabila hujan batu itu bersentuhan dengan hablur ais, satu fenomena 
penting berlaku: elektron mengalir dari objek yang sejuk ke objek yang lebih panas. 
Dengan ini, hujan batu menjadi bercas negatif. Kesan yang sama terjadi apabila titisan 
sejuk lampau bersentuhan dengan hujan batu dan serpihan ais bercas positif terpisah 
daripadanya. 


Zarah-zarah bercas positif yang lebih ringan dibawa ke bahagian atas awan oleh arus 
menaik. Hujan batu yang tinggal dengan cas negatif, jatuh ke bahagian bawah awan, 
justeru itu bahagian bawah awan menjadi bercas negatif. Cas-cas negatif ini kemudian 
dibebaskan sebagai petir.1 Dengan ini kita simpulkan bahawa hujan batu adalah faktor 
utama yang menghasilkan petir. Maklumat tentang petir ini baru ditemui. Sehingga 
1600 TM, pendapat Aristotle tentang meteorologi adalah dominan. Contohnya, beliau 
mengatakan bahawa atmosfera mengandungi dua jenis hembusan, lembab dan kering. 
Beliau juga mengatakan bahawa guruh adalah bunyi daripada pergeseran antara 
hembusan lembab dan kering dengan awan-awan yang bersebelahan dengannya, dan 
petir adalah pemanasan dan pembakaran hembusan kering dengan api yang kecil dan 
samar.2 Ini adalah beberapa pendapat tentang meteorologi yang dominan ketika Al- 
Qur'an diturunkan, empat belas kurun yang lalu. 


(1) Meteorology Today, Ahrens, ms. 437. 
(2) The Works of Aristotle Translated into English: Meteorologica, jilid 3, Ross 
dan lain-lain, ms. 369a-369b. 


H) Kenyataan Para Saintis Tentang Mukjizat Saintifik Yang 
Terdapat Di dalam Al-Qur’an: 


Berikut adalah beberapa kenyataan daripada beberapa orang ahli sains 
tentang mukjizat saintifik yang terdapat di dalam Al-Qur’an. Semua kenyataan ini telah 
diambil daripada rakaman video bertajuk This is the Truth. Di dalam rakaman video ini, 
anda akan mendengar dan melihat ketika ahli sains ini memberi kenyataan berikut. 
(Sila lawati www.islam-guide.com/truth untuk salinan rakaman video ini, 
untuk melihatnya secara online atau untuk melihat klip video kenyataan-kenyataan ini 
secara online.) 


1) ODr.T.V.N. Persaud ialah Professor di dalam bidang Anatomi, bidang Pediatriks 
dan Kesihatan Kanak-kanak, juga Professor Obstetriks, Ginekologi dan Sains Reproduktif 
di University Manitoba, Winnipeg, Manitoba, Kanada. Di sana, beliau telah menjadi 
Pengerusi Jabatan Anatomi selama 16 tahun. Beliau sangat dikenali di dalam bidangnya. 
Beliau adalah seorang penulis, juga editor bagi 22 buah buku teks dan telah 
menerbitkan lebih daripada 181 rencana sains. Di dalam tahun 1991, beliau menerima 
anugerah paling terkemuka yang diberikan di dalam bidang anatomi di Kanada, The 
J.C.B. Grant Award daripada Persatuan Ahli-ahli Anatomi Kanada. Apabila ditanya 
tentang mukjizat saintifik di dalam Al-Qur’an yang telah beliau kaji, beliau menyebut: 

“Cara ia diterangkan kepada saya, Muhammad ialah manusia biasa. Baginda tidak 
boleh membaca, tidak tahu [bagaimana] menulis. Malah, baginda seorang yang buta 
huruf. Dan kita bercakap tentang duabelas ratus tahun [sebenarnya lebih kurang 
empatbelas ratus tahun] dahulu. Anda mendapati seorang yang buta huruf membuat 
pengumuman dan kenyataan yang mendalam dan tepat dengan menakjubkan, dari segi 
saintifik. Dan secara peribadi, saya tidak nampak bagaimana ia sekadar kebetulan. 
Terdapat ketepatan yang terlalu banyak dan seperti Dr. Moore, tidak sukar bagi saya 
memikirkan bahawa ini adalah inspirasi dari Tuhan atau wahyu yang mendorong 
baginda kepada kenyataan-kenyataan ini.” 


Professor Persaud telah memasukkan beberapa ayat Al-Qur'an dan Hadis 
Nabi Muhammad ® di dalam bukunya. Beliau juga telah mengemukakan 
ayat-ayat Al-Qur'an dan Hadis Rasulullah * di dalam beberapa konferens. 


2) Dr. Joe Leigh Simpson ialah Pengerusi Jabatan Obstetrik dan Ginekologi, 
Professor Obstetrik dan Ginekologi, Professor Genetik Molekular dan Manusia 
di Kolej Perubatan Baylor, Houston, Texas, USA. Sebelum itu, beliau adalah 
Professor Ob-Gyn dan Pengerusi Jabatan Ob-Gyn di Universiti Tennessee, 
Memphis, Tennessee, USA. Beliau adalah Presiden Persatuan Kesuburan 
Amerika. Beliau telah menerima beberapa anugerah, termasuk The Association 
of Professors of Obstetrics and Gynecology Public Recognition Award dalam 
tahun 1992. Professor Simpson mengkaji dua hadis Rasulullah * yang berikut: 


( Di dalam setiap daripada kamu, semua komponen kejadianmu 
dikumpul di dalam rahim ibumu selama empat puluh hari... h 

(jika empatpuluh dua malam telah dilalui oleh embrio itu, Allah 

akan menghantar malaikat kepadanya untuk membentuk dan 

menghasilkan pendengaran, penglihatan, kulit, daging dan tulang.... }2 


Beliau mengkaji kedua-dua hadis Nabi Muhammad " ini secara ekstensif. 
Beliau memerhatikan bahawa empat puluh hari yang pertama terdiri daripada 
peringkat embrio-genesis yang jelas berbeza dari satu peringkat ke peringkat 
yang lain. Beliau sangat kagum dengan ketepatan dan kejituan yang sempurna 
hadis-hadis Nabi Muhammad ® itu. Kemudian, di dalam satu konferens, beliau 
memberi pandangan berikut: 

“Dengan itu kedua-dua hadis (sabda Nabi Muhammad *) yang telah 
dikaji memberi kita jadual spesifik bagi perkembangan utama embrio sebelum 
empat puluh hari. Sekali lagi, fakta penting ini telah dinyatakan, saya fikir, telah 
berulangkali disebut oleh para pembentang yang lain pada pagi ini : hadis ini 


(1) Diriwayatkan di dalam Saheeh Muslim, #2643, dan Saheeh Al-Bukhari, #3208. 
Nota: Apa yang tertulis di antara kurungan {...} di dalam buku ini ialah 
terjemahan daripada sabda Nabi Muhammad “5. Juga perhatikan bahawa 
symbol ini # digunakan di dalam notakaki merujuk kepada nombor 
hadis. Sebuah hadis ialah laporan yang boleh dipercayai yang disampaikan 
oleh para sahabat tentang apa yang Nabi Muhammad ® kata, buat atau 
persetujui 

(2) Diriwayatkan di dalam Saheeh Muslim, #2645. 


tidak mungkin diperolehi dengan pengetahuan saintifik asas yang wujud ketika itu 
[di] masa ia ditulis . . . . la diikuti, saya fikir, bahawa tidak terdapat konflik antara 
genetik dan agama, malah, agama boleh memberi petunjuk saintifik dengan 
mengemukakan pendedahan kepada beberapa cara kerja sains tradisi , terdapat 
ayat-ayat di dalam Al-Our'an yang dibuktikan sahih beberapa abad kemudian, 
yang menyokong pengetahuan bahawa Al-Ouran memang diturunkan oleh Allah 


3) Dr. E. Marshall Johnson adalah Professor Emeritus bagi Anatomi dan Biologi 
Perkembangan di Universiti Thomas Jefferson, Philadelphia, Pennsylvania, USA. Di sana, 
selama 22 tahun beliau adalah Professor Anatomi, Pengerusi Jabatan Anatomi, 

dan Pengarah Institut Daniel Baugh. Beliau juga ialah Presiden Persatuan Teratologi. 
Beliau telah menulis lebih dari 200 penerbitan. Pada 1981, semasa Konferens Perubatan 
Ketujuh di Dammam, Saudi Arabia, Professor Johnson berkata di dalam pembentangan 
kertas kajiannya: 

“Ringkasan : Al- Qur’an menerangkan bukan sahaja perkembangan bentuk luaran, 
Tetapi juga menekankan peringkat dalaman, peringkat di dalam embrio, tentang 
kejadian dan perkembangannya, menekankan peristiwa penting yang diiktiraf oleh sains 
kontemporari.” 

Juga beliau berkata: “Sebagai saintis, saya hanya boleh mengendalikan perkara-perkara 
yang saya lihat dengan khususnya. Saya faham embriologi dan biologi perkembangan. 
Saya faham perkataan yang diterjemahkan kepada saya dari Al-Our'an. Sebagaimana 
contoh yang saya beri sebelum ini, jika saya memindahkan diri saya ke era itu, dengan 
apa yang saya tahu hari ini dan menerangkan sesuatu, saya tidak akan dapat 
menerangkan apa yang telah diterangkan. Saya tidak melihat sebarang bukti yang 
menyangkal konsep bahawa individu ini, Muhammad "5, perlu mendapat maklumat ini 
dari tempat lain. Oleh itu saya tidak nampak apa-apa yang bertentangan dengan konsep 
bahawa telah berlaku campur tangan dari Tuhan di dalam apa yang telah ditulis.” 1 


(1) Nabi Muhammad ialah seorang yang buta huruf. Baginda tidak tahu membaca 
atau menulis, tetapi baginda menyampaikan Al-Our'an kepada 
para sahabat dan menyuruh mereka menulisnya. 


4) Dr. William W. Hay ialah seorang ahli sains marin yang sangat terkemuka. 
Beliau adalah Professor Sains Geologi di Universiti Colorado, Boulder, Colorado, 
USA. Beliau ialah bekas Rosenstiel bagi Marin dan Sains Atmosfera di Universiti 
Miami, Miami, Florida, USA. Selepas satu perbincangan dengan Professor Hay 
tentang ayat Al-Qur’an yang menyebut fakta mengenai laut yang baru ditemui, 
beliau berkata: 


“Saya dapati ia sangat menarik bahawa maklumat seperti ini ada di dalam kitab 
suci Al-Qur’an, saya tidak tahu dari mana maklumat ini datang, namun saya 

fikir ia sangat menarik bahawa maklumat ini terdapat di dalam Al-Qur’an dan 
kajian ini akan diteruskan untuk menemuinya, iaitu maksud yang terkandung di 
dalam ayat-ayat itu.” Dan apabila beliau ditanya tentang sumber Al-Qur’an, beliau 
menjawab : “ Saya fikir ia mestilah dari Tuhan.” 


5) Dr. Gerald C. Goeringer ialah Pengarah Kursus dan Professor Madya 
Embriologi Perubatan di Jabatan Biologi Sel, Sekolah Perubatan, Universiti 
Georgetown, Washington, DC, USA. Ketika Konferens Perubatan Saudi Kelapan 
di Riyadh, Arab Saudi, Professor Goeringer menyebut perkara berikut di dalam 
pembentangan Kertas kajian beliau: 

“Di dalam beberapa ayat Al-Qur’an terdapat satu penjelasan yang agak 
komprehensif tentang perkembangan manusia bermula dari penyatuan 
gamet melalui organogenesis. Tidak ada rekod perkembangan manusia yang 
sangat lengkap dan jelas, seperti pengkelasan, terminologi dan penjelasan 
wujud sebelumnya. Kebanyakannya, mungkin semua, misalan dan penjelasan 
ini datang beberapa abad sebelum waktunya laporanpelbagai tahap 
embrionik manusia dan perkembangan janin ditulis di dalam penulisan 

sains tradisi.” 


6) Dr. Yoshihide Kozai ialah Professor Emeritus di Universiti Tokyo, Hongo, 
Tokyo, Jepun, dan merupakan Bekas Pengarah Balaicerap Astronomi Kebangsaan, 
Mitaka, Tokyo, Jepun. Beliau mengatakan: 

“Saya sangat kagum apabila menjumpai fakta astronomi yang benar di dalam 
Al-Qur’an, dan bagi kami, ahli kajibintang moden telah mengkaji bahagian yang 
kecil daripada angkasa lepas. Kami telah menumpukan usaha kami untuk 
memahami [se] bahagian yang kecil. Kerana dengan menggunakan teleskop, 


kita hanya dapat melihat bahagian yang kecil [daripada] langit tanpa memikirkan 
[tentang] keseluruhan alam semesta. Maka, dengan membaca Al-Qur’an dan 
menjawab soalan-soalannya, saya fikir saya tahu bagaimana hendak mengkaji alam 
semesta di masa depan.” 

7) Professor Tejatat Tejasen ialah Pengerusi Jabatan Anatomi di Universiti Chiang Mai, 
Chiang Mai, Thailand. Sebelum ini, beliau adalah Dekan bagi Fakulti Perubatan di 
universiti yang sama. Semasa Konferens Perubatan Saudi Ke Lapan di Riyadh, 

Arab Saudi, Professor Tejasen berdiri dan berkata: 

“Dalam tiga tahun yang lepas, saya mula berminat dengan Al-Qur’an ... Dari kajian saya 
dan apa yang telah saya pelajari di dalam konferens ini, saya percaya bahawa segala 
yang tercatit di dalam Al-Qur’an empatbelas ratus tahun yang lalu adalah benar, yang 
boleh dibuktikan secara saintifik. Oleh kerana Nabi Muhammad tidak pandai membaca 
dan menulis, Muhammad mestilah merupakan seorang utusan yang menyampaikan 
kebenaran, yang telah diturunkan kepadanya sebagai pendedahan daripada sesuatu 
yang layak [sebagai] pencipta. Pencipta ini tentulah Tuhan. Oleh itu, saya rasa inilah 
masanya untuk menyebut La ilaha illa Allah, tidak ada Tuhan yang disembah melainkan 
Allah (Tuhan), Muhammadur rasoolu Allah, Muhammad ialah utusan (Rasul) dari Allah 
(Tuhan). Akhir sekali, saya perlu mengucapkan tahniah di atas penganjuran konferens 
ini yang cemerlang dan sangat berjaya....saya telah memperolehi bukan sahaja 
pandangan dari segi saintifik dan agama, malah juga berpeluang berjumpa ramai ahli 
saintis yang terkenal dan mendapat ramai rakan baru di kalangan para peserta. Perkara 
yang paling berharga yang telah saya perolehi dengan kehadiran saya ke mari ialah La 
ilaha illa Allah, Muhammadur rasoolu Allah, dan menjadi seorang Islam.” 


Setelah kita melihat semua contoh-contoh mukjizat saintifik di dalam Al-Qur’an 
dan semua kenyataan daripada para saintis ini, marilah kita bertanya kepada diri sendiri 
soalan-soalan ini: 

è Mungkinkah ia satu kebetulan bahawa semua penemuan baru maklumat sains, 
dari bidang yang berbeza telah disebut di dalam Al-Our'an yang diturunkan 
empat belas kurun yang lalu? = 

¢ Mungkinkah Al-Qur'an ini ditulis oleh Muhammad atau oleh orang lain? 
Jawapan yang paling munasabah ialah Al-Qur’an adalah ayat-ayat Allah, yang 
diturunkan olehNya. 

(Untuk maklumat lanjut, rencana online, buku, atau pita video tentang mukjizat 
Saintifik di dalam Al-Qur’an, sila lawati www.islam-guide.com/science atau hubungi 
salah satu organisasi yang disenaraikan di mukasurat 69 -70 ) 


(2) Cabaran untuk Mencipta Satu Surah Yang 
Serupa dengan Surah-surah Di dalam Al-Qur’an 


Allah telah berfirman di dalam Al-Qur’an: 
€ Dan jika kamu masih ragu tentang kebenaran wahyu yang Kami turunkan 
kepada hamba Kami (Muhammad ““), maka buatlah satu surah sahaja yang 
serupa dengan Al-Our'an, dan panggillah penolong-penolongmu selain Allah, jika 
kamu memang orang-orang yang benar. Tetapi jika kamu tidak mampu dan 
memang kamu tidak akan mampu, maka hindarilah dirimu dari neraka yang bahan 
bakarnya manusia dan batu, yang memang disediakan bagi mereka yang kafir. Dan 
sampaikan khabar gembira kepada mereka yang beriman dan beramal soleh, 
bahawa bagi mereka taman-taman syurga yang dihiasi oleh sungai-sungai yang 


mengalir... » (Qur’an, 2:23-25) 


Sejak Al-Our'an diturunkan empat belas kurun yang lalu, tidak ada seorang pun 
yang dapat menghasilkan sebuah surah seperti surah-surah yang terdapat di dalam Al- 
Our'an dari segi keindahannya, kelancaran, kecemerlangan, kebijaksanaan hukumnya, 
kebenaran maklumat, kebenaran ramalan dan pendedahan yang tepat. Juga, perhati- 
kan bahawa surah yang terpendek di dalam Al-Our'an (Surah 108) hanya mengandungi 


CC... 


“ 


Oba ja O SEN LA 


A - 


$ 
g 
4 
g 
g 
4 


PX 


yo “oe rite pa - 
DN AKN 


LL LAN S02 Sh 4b ZAN VAN La FF SESEE Fc, 
NVZ NP NN ONS NP NN ANG” 


A NNA NNA NU NNI NNI “Vu 


Se 


N 
4 
@ 
4 
$ 


AA NK 


2 


Surah terpendek di dalam al-Qur’an (Surah 108) terdiri daripada sepuluh perkataan sahaja, 
namun tidak ada sesiapa yang mampu menyahut cabaran untuk menghasilkan sebuah 
surah yang serupa dengan Surah-surah yang terdapat di dalam Al-Our'an. 


sepuluh perkataan, namun tiada siapa yang mampu menyahut cabaran ini di masa 
dahulu maupun kini.1 Terdapat beberapa orang Arab musyrikin yang merupakan 
musuh kepada Nabi Muhammad 3 yang telah cuba untuk menyahut cabaran ini 
bagi membuktikan bahawa Nabi Muhammad *® bukanlah Rasulullah, tetapi 

mereka telah gagal berbuat demikian.2 Kegagalan ini berlaku sekalipun Al-Qur’an 
telah diturunkan di dalam bahasa dan loghat tempatan, dan orang-orang Arab ketika 
itu merupakan orang-orang yang sangat fasih, yang biasa menghasilkan karya puisi 
yang sangat indah dan bagus yang masih dibaca dan dihargai pada hari ini. 


(3) Ramalan Di dalam Kitab Injil Tentang Kemunculan 
Muhammad #, Rasul Bagi Umat Islam 


Ramalan di dalam Kitab Injil tentang kemunculan Nabi Muhammad = 
adalah bukti tentang kebenaran Islam bagi mereka yang mempercayai 
Kitab Injil. Di dalam Deuteronomy 18, Nabi Musa menyatakan bahawa Allah 
telah berfirman kepadanya: “ Aku akan membangkitkan untuk mereka seorang Nabi 
seperti kamu dari kalangan mereka, Aku akan meletakkan ayat-ayatKu ke dalam 
mulutnya, dan dia akan menyampaikan kepada mereka segala yang telah Aku 
perintahkan ke atasnya. Sesiapa yang tidak mendengar ayat-ayatKu, yang Nabi itu 
telah sebut dengan namaku, Aku sendiri yang akan memanggilnya untuk 
dipertanggungjawabkan” (Deuteronomy 18:18-19)3 


(1) Lihat Al-Borhan fee Oloom Al-Qur'an, Al-Zarkashy, jilid. 2, ms. 224. 

(2) Lihat Al-Borhan fee Oloom Al-Qur'an, Al-Zarkashy, jilid. 2, ms. 226. 

(3) Ayat-ayat dari Kitab Injil di dalam buku ini dipetik daripada The NIV 
Study Bible, New International Version. 


Dari ayat-ayat ini kita simpulkan bahawa Rasul di dalam ramalan ini mesti 
mempunyai ciri-ciri berikut: 
1) bahawa beliau adalah seperti Nabi Musa. 
2) bahawa beliau akan datang dari kalangan persaudaraan bangsa Yahudi, 
iaitu dari keturunan Nabi Ismail. 
3)bahawa Allah akan meletakkan ayat-ayatNya ke dalam mulut Rasul itu dan 
beliau akan menyampaikan apa yang Allah telah perintah ke atasnya. 
Marilah kita kaji ketiga-tiga ciri ini dengan lebih mendalam. 


1) Seorang Nabi seperti Nabi Musa: 

Tidak ada dua orang Nabi yang mempunyai persamaan yang amat dekat 
seperti Nabi Musa dan Nabi Muhammad “5. Kedua-duanya diberi hukum yang 
komprehensif dan kod kehidupan. Kedua-duanya menghadapi musuh mereka dan 
menang dengan cara yang menakjubkan. Kedua-duanya diterima sebagai Nabi 
dan pemimpin. Kedua-duanya berhijrah akibat konspirasi untuk membunuh 
mereka. Analogi antara Nabi Musa dengan Nabi Isa bukan sahaja tidak 
mengendahkan persamaan di atas, bahkan juga persamaan ketara yang lain. Ini 
termasuk kelahiran semula jadi, kehidupan berkeluarga, dan kematian Nabi Musa 
dan Nabi Muhammad “ tetapi tidak begitu bagi Nabi Isa. Tambahan pula, Nabi 
Isa dianggap Anak Tuhan oleh para pengikutnya dan tidak secara eksklusif sebagai 
Rasul, seperti Nabi Musa dan Nabi Muhammad ® dan sebagaimana kepercayaan 
orang-orang Islam terhadap Nabi Isa. Oleh itu, ramalan ini merujuk kepada Nabi 
Muhammad * dan bukan Nabi Isa, kerana Nabi Muhammad = lebih menyamai 
Musa daripada Nabi Isa. 

Juga, kita lihat daripada Gospel of John bahawa kaum Yahudi menunggu saat 
berlakunya tiga ramalan yang istimewa : 1) Kemunculan Nabi Isa, 2) Kemunculan Dajjal, 
3) Kemunculan Rasulullah. Ini jelas dari tiga soalan yang ditanya kepada John The 
Baptist: “Ini adalah testimoni John, apabila orang-orang Yahudi dari Jerusalem 
menghantar padri dan /evites untuk menanyakan siapa dirinya. Tanpa dipaksa beliau 
telah mengaku bahawa, ‘Saya bukan Nabi Isa’ Mereka bertanya kepadanya, ‘Dengan 
itu siapakah kamu? Adakah kamu Dajjal?” Beliau menjawab, ‘Bukan.’ “Adakah kamu 
Rasulullah? Beliau menjawab, “Tidak.” (John 1:19-21). Jika kita melihat Kitab Injil yang 
mengandungi rujukan silang, kita akan dapati pada nota kakinya di mana terdapat 
perkataan “Rasulullah” di dalam John 1:21, bahawa perkataan ini merujuk kepada 


ramalan Deuteronomy 18:15 dan 18:18.1 Dengan ini, kita simpulkan bahawa Nabi Isa 
bukanlah Rasulullah yang disebut di dalam Deuteronomy 18:18. 


2) Dari kalangan persaudaraan bangsa Yahudi: 

Nabi Ibrahim mempunyai dua orang anak, Nabi Ismail dan Nabi Ishak 
(Genesis 21). Nabi Ismail menjadi moyang kepada bangsa Arab, dan Nabi Ishak 
menjadi moyang kepada bangsa Yahudi. Nabi yang disebut itu tidak datang dari 
kalangan bangsa Yahudi itu sendiri, tetapi dari kalangan persaudaraan mereka, 
iaitu dari waris Nabi Ismail. Muhammad $, datang dari keturunan Nabi Ismail, 
ialah Nabi yang disebutkan ini. 

Juga, Isaiah 42:1-13 menyebut tentang hamba Allah, “yang terpilih” dan 
“pesuruh” yang menyampaikan hukum. “Dia tidak akan menjadi lemah atau 
patah semangat sehingga dia dapat menegakkan keadilan di bumi. Dengan 
hukumnya pulau-pulau meletakkan harapan mereka.” (Isaiah 42:4). Ayat 11, 
mengaitkan utusan yang ditunggu dengan keturunan Kedar. Siapakah Kedar? 
Menurut Genesis 25:13, Kedar adalah anak kedua Ismail, moyang kepada Nabi 
Muhammad =. 


3) Allah akan meletakkan ayat-ayatNya ke dalam mulut Rasul ini: 
Sesungguhnya, ayat-ayat Allah (Kitab Suci Al-Qur’an) memang diletakkan ke 

dalam mulut Nabi Muhammad ®. Allah mengutuskan Malaikat Jibril untuk 
mengajar Nabi Muhammad “ ayat-ayat Allah dengan tepat (Al-Qur'an) dan 
meminta baginda menyampaikannya kepada orang lain sebagaimana yang baginda 
dengar. Dengan itu, ayat-ayat tersebut bukanlah ayat-ayatnya sendiri. la tidak 
datang dari fikirannya sendiri, tetapi merupakan ayat-ayat yang diletakkan ke dalam 
mulutnya oleh Malaikat Jibril. Semasa hayat Nabi Muhammad *, dan di bawah 


(1)Lihat nota marginal di dalam The NIV Study Bible, New International 
Version bagi ayat 1:21, ms.1594. 


pengawasannya, ayat-ayat ini dihafal dan ditulis oleh para sahabat. Perhatikan 
bahawa Allah telah menyebut di dalam ramalan Deuteronomy: “Jika sesiapa 

tidak mendengar ayat-ayatKu yang Nabi itu telah sebut dengan namakKu, Aku 
sendiri yang akan memanggilnya untuk dipertanggungjawabkan.” 
(Deuteronomy,18:19). Ini bermakna sesiapa yang mempercayai Kitab Injil mestilah 
percaya pada apa yang disampaikan oleh nabi ini, dan nabi ini adalah Muhammad 3 


(Sila lawati www.islam-guide.com/mib untuk maklumat lanjut tentang 
Muhammad “ di dalam Kitab Injil.) 


(4)Ayat-ayat Al-Qur’an Yang Menyebut Tentang 
Kejadian Akan Datang Yang Kini Telah Menjadi Kenyataan 


Salah satu contoh peristiwa akan datang yang disebut di dalam Al-Qur’an 
ialah tentang kemenangan orang-orang Rom ke atas orang-orang Parsi dalam 
masa tiga hingga sembilan tahun setelah orang-orang Rom dikalahkan oleh 
orang-orang Parsi. Allah telah menyebut di dalam Al-Qur’an: 


€ Orang-orang Rom telah dikalahkan di tanah yang paling 
hampir (dengan Semenanjung Arab), dan mereka, setelah ditewaskan, akan 
memperolehi kemenangan di dalam masa bedd' (tiga hingga sembilan) 


tahun.... > (Qur’an, 30:2-4) 


Marilah kita melihat apa yang diceritakan oleh sejarah kepada kita 
tentang peperangan itu. Sebuah buku bertajuk History of the Byzantine State 
menyebut bahawa tentera Rom telah kalah teruk di Antioch pada tahun 613M, 
dan akibatnya, orang-orang Parsi telah mara dengan pantas di kesemua medan 
pertempuran.1 


(1) History of the Byzantine State, Ostrogorsky, ms. 95. 


Pada masa itu, ia kelihatan sukar bagi tentera Rom untuk mengalahkan 
tentera Parsi, tetapi Al-Qur’an menyebut orang-orang Rom akan berjaya di dalam 
masa tiga hingga sembilan tahun. Di dalam tahun 622M, sembilan tahun setelah 
ditewaskan, kedua-dua kuasa (Rom dan Parsi) ini bertemu di bumi Armenia, dan 
keputusannya adalah kemenangan penentuan Rom ke atas Parsi, buat kali 
pertamanya setelah tentera Rom ditewaskan pada tahun 613M.1 Ramalan yang 
menjadi kenyataan sebagaimana yang telah sebut oleh Allah di dalam Al-Qur’an. 

Terdapat banyak ayat-ayat lain di dalam Al-Qur’an dan hadis Nabi 
Muhammad “ yang menyebut tentang peristiwa akan datang yang akhirnya 
menjadi kenyataan. 


(5)Mukjizat Yang Ditunjukkan oleh Nabi 
Muhammad # 


Dengan izin Allah Nabi Muhammad = memperolehi banyak mukjizat. Mukjzat- 

mukjizat ini disaksikan oleh ramai orang. Contohnya: 

è ketika para musyrikin di Mekah meminta Nabi Muhammad “ menunjukkan 
satu keajaiban kepada mereka, baginda menunjukkan bulan terbelah dua.2 

¢ satu lagi mukjizat ialah ketika air keluar dari celah-celah jari tangan Nabi 
Muhammad " semasa sahabat merasa dahaga dan tidak terdapat air kecuali 
sedikit di dalam bekasnya. Mereka datang kepada baginda dan memberitahu 
bahawa mereka tidak mempunyai air untuk bersuci maupun untuk minum kecuali 
sedikit yang terdapat di dalam bekas. Maka Nabi Muhammad “ meletakkan 
tangannya ke dalam bekas itu lalu air memancut keluar dari celah-celah jari 
baginda. Dengan itu, mereka minum dan bersuci. Mereka ini adalah seramai 
seribu lima ratus orang.3 
Terdapat banyak lagi mukjizat yang dilakukan atau dialami oleh baginda. 


(1) History of the Byzantine State, Ostrogorsky, ms. 100-101, dan History of Persia, 
Sykes, Buku 1, ms. 483-484. Juga lihat The New Encyclopaedia Britannica, 
Micropaedia Buku. 4, ms. 1036. 

(2) Diriwayatkan di dalam Saheeh Al-Bukhari, #3637, dan Saheeh Muslim, #2802. 

(3) Diriwayatkan di dalam Saheeh Al-Bukhari, #3576, dan Saheeh Muslim, #1856. 


(6) Kehidupan Nabi Muhammad * Yang 
Sederhana 


Jika kita bandingkan kehidupan Nabi Muhammad “ sebelum misinya sebagai 
seorang rasul dan selepas baginda menjadi rasul, kita boleh simpulkan bahawa 
adalah tidak masuk akal untuk menganggap Nabi Muhammad ® sebagai rasul yang 
palsu, yang mengaku sebagai Rasulullah untuk kepentingan harta, kedudukan, nama dan 
kuasa. 

Sebelum baginda menjadi rasul, Muhammad “ tidak mempunyai masalah 
kewangan. Sebagai seorang peniaga yang berjaya dan ternama Nabi Muhammad “ 
mempunyai pendapatan yang selesa dan mencukupi. Setelah baginda menjadi rasul 
dan kerananya, baginda hidup susah. Untuk menjelaskan lebih lanjut, mari kita 
perhatikan kata-kata berikut tentang kehidupan nabi: 
¢ Aishah, isteri Nabi Muhammad “ , berkata: “Wahai sepupuku, kita akan melihat 
tiga anak bulan di dalam masa dua bulan tanpa menyalakan api (untuk memasak 
makanan) di dalam rumah Rasulullah “#” Sepupunya bertanya: “Wahai saudaraku, 
apakah saraanmu?” Beliau berkata: “Dua benda hitam, tamar dan air, tetapi Rasulullah 
"8 mempunyai beberapa orang jiran kaum Ansar yang memiliki unta betina yang 
mengeluarkan susu dan mereka biasanya menghantar susu untuk Rasulullah “: .” 
¢ Sahl Ibn Sa'ad, seorang sahabat Nabi Muhammad $ , berkata: 

“Rasulullah ® tidak pernah melihat roti yang dibuat dari tepung yang baik sejak Allah 
mengangkatnya (sebagai rasul) sehinggalah baginda wafat.”2 

è Aishah, isteri Nabi Muhammad “5, berkata: “Tilam Rasulullah “5, tempat baginda 
tidur, diperbuat daripada kulit yang diisi dengan jerami daripada pohon tamar.”3 

¢ Amr Ibn Al-Hareth, seorang sahabat Nabi Muhammad "5, berkata apabila Rasulullah 
== wafat, baginda tidak meninggalkan wang atau apa-apapun kecuali seekor 
tunggangan putih, senjatanya, dan sekeping tanah yang baginda wakafkan.4 

Muhammad $ hidup dengan segala kesulitan sehingga baginda wafat walaupun 


1 


(1) Diriwayatkan di dalam Saheeh Muslim, #2972, dan Saheeh Al-Bukhari, #2567. 
(2) Diriwayatkan di dalam Saheeh Al-Bukhari, #5413, dan Al-Tirmizi, #2364. 

(3) Diriwayatkan di dalam Saheeh Muslim, #2082, dan Saheeh Al-Bukhari, #6456. 
(4) Diriwayatkan di dalam Saheeh Al-Bukhari, #2739, dan Mosnad Ahmad, #17990. 


Baitulmal adalah di bawah pengurusannya, sebahagian besar Semenanjung Arab 
adalah wilayah Islam sebelum baginda wafat, dan pihak Islam berjaya setelah lapan 
belas tahun misi kerasulan baginda. 

Mungkinkah Nabi Muhammad * mengaku sebagai Rasulullah untuk 
mendapat status, kebesaran dan kuasa? Keinginan untuk mendapat status dan 
kuasa selalunya dikaitkan dengan makanan yang enak, pakaian yang beraneka 
jenis, istana yang megah, pengawal yang ramai, dan kuasa yang tidak boleh dicabar. 
Adakah petanda ini sesuai dengan Muhammad ®? Berikut adalah beberapa 
tinjauan ke atas kehidupannya yang mungkin membantu dalam menjawab soalan 
ini. Walaupun mempunyai tanggungjawab sebagai rasul, guru, pemimpin, 
dan seorang hakim, Muhammad ® biasanya memerah susu kambingnya sendiri,1 
menjahit bajunya yang koyak, membaiki kasutnya,2 membantu di dalam kerja 
rumah,3 dan menziarahi orang miskin apabila mereka sakit.4 Baginda juga membantu 
sahabat-sahabatnya menggali parit.5 Kehidupan Rasulullah menjadi contoh yang 
mengkagumkan, satu kehidupan yang sederhana dan rendah diri. Para pengikut Nabi 
Muhammad ® menyayangi, menghormati dan sangat mempercayainya. Namun 
baginda tetap terus menitikberatkan bahawa pemujaan mesti ditujukan kepada 
Allah dan bukan kepada dirinya. 

Anas, seorang sahabat Nabi Muhammad "5, mengatakan bahawa tidak ada 
orang yang lebih mereka sayangi daripada Nabi Muhammad ®, namun apabila baginda 
datang kepada mereka, mereka tidak bangun untuknya kerana baginda membenci 
perbuatan itu,6 sebagaimana yang orang lain lakukan terhadap orang kenamaan. Lama 
sebelum adanya prospek kejayaan bagi Islam dan ketika pemulaan era penyiksaan, 
penderitaan dan hukuman yang panjang dan menyakitkan bagi Nabi Muhammad = 
dan pengikutnya, baginda menerima satu tawaran yang menarik. Seorang ketua 


(1) Diriwayatkan di dalam Mosnad Ahmad, #25662. 

(2) Diriwayatkan di dalam Saheeh Al-Bukhari, #676, dan Mosnad Ahmad, #25517. 

(3) Diriwayatkan di dalam Saheeh Al-Bukhari, #676, dan Mosnad Ahmad, #23706. 

(4) Diriwayatkan di dalam Mowatta' Malek, #531. 

(5) Diriwayatkan di dalam Saheeh Al-Bukhari, #3034, dan Saheeh Muslim, #1803, 
dan Mosnad Ahmad, #18017. 

(6) Diriwayatkan di dalam Mosnad Ahmad, #12117, dan Al-Tirmizi, #2754. 


musyrikin, Otba, datang kepada baginda dengan berkata: “... Jika engkau mahukan 
wang, kami akan mengumpulkan wang yang cukup untuk kamu agar kamu menjadi 
orang yang paling kaya di antara kami. Jika engkau mahu kepimpinan, kami akan 
melantik engkau sebagai pemimpin kami dan tidak akan membuat sebarang keputusan 
tanpa persetujuan engkau. Jika engkau mahukan sebuah negara, kami akan 
memahkotakan engkau sebagai raja kami...” hanya satu persetujuan 
diperlukan daripada Nabi Muhammad “5 , hanya satu sahaja yang diminta sebagai 
pembalasan bagi semua itu, iaitu untuk berhenti menyampaikan syiar Islam kepada 
orang ramai dan menyembah Tuhan tanpa menyekutuinya. Tidakkah tawaran ini 
menarik bagi seseorang yang mengejar nikmat dunia? Adakah Nabi Muhammad = 
teragak-agak apabila tawaran ini dibuat? Adakah baginda menolaknya sebagai strategi 
tawar menawar yang akan membuka peluang untuk mendapat tawaran yang lebih baik? 
Berikut adalah jawapan dari baginda: 

( Dengan nama Allah, yang Maha Pengasih, Maha Penyayang } Dan baginda 
membaca kepada Otba ayat al-Our'an 41:1-38.1 Berikut adalah antara ayat-ayat 
tersebut: 


€ Wahyu yang turun dari Tuhan Yang Maha Pemurah lagi Maha Penyayang. Kitab 
ini terurai ayat-ayatnya; AlQur’an berbahasa arab mudah difahami bagi kaum 
yang mahu mengetahui. Sebagai pembawa berita suka dan peringatan. 


Kebanyakan orang berpaling darinya, dan tidak mahu mendengar. ? 
(Our'an, 41:2-4) 


Di dalam peristiwa yang lain dan dalam jawapan baginda terhadap rayuan bapa saudara 
nya supaya berhenti menyeru kepada Islam, jawapan yang diberikan oleh Nabi 
Muhammad ® adalah tegas dan ikhlas: { Saya bersumpah dengan nama Allah, wahai 
bapa saudaraku!, bahawa jika mereka meletakkan matahari di tangan kananku dan 
bulan di tangan kiriku agar saya berhenti (menyeru manusia kepada Islam), saya tidak 
akan berhenti sehingga samada Allah memberi kejayaan atau saya mati 
mempertahankannya. 12 


(1) Al-Serah Al-Nabaweyyah, Ibn Hesham, Buku. 1, ms. 293-294. 
(2) Al-Serah Al-Nabaweyyah, Ibn Hesham, Buku. 1, ms. 265-266. 


Nabi Muhammad “ dan beberapa orang pengikutnya bukan sahaja tersiksa kerana 
dihukum selama tiga belas tahun bahkan orang-orang musyrikin juga telah cuba 
membunuh Nabi Muhammad * beberapa kali. Di dalam satu peristiwa mereka telah 
cuba membunuhnya dengan menjatuhkan sebiji batu yang besar yang tidak mampu 
mereka angkat, ke atas kepalanya.1 Pada masa yang lain mereka cuba membunuhnya 
dengan meracun makanannya.2 Apakah yang dapat mewajarkan hidup yang penuh 
sengsara dan pengorbanan walaupun setelah baginda berjaya sepenuhnya ke atas 
musuh-musuhnya? Apakah yang dapat menjelaskan kerendahan hati dan kemuliaan 
yang baginda tunjukkan semasa saat paling gemilang apabila baginda menegaskan 
bahawa kejayaan itu hanya tercapai dengan pertolongan dari Allah dan bukan di atas 
kebijaksanaan dirinya sendiri? Adakah ini ciri-ciri orang yang dahagakan kuasa atau 
seorang yang mementingkan diri sendiri? 


(7) Perkembangan Islam Yang Luar Biasa 


Pada bahagian akhir bab ini, mungkin wajar untuk memberikan satu petunjuk 

yang penting tentang kebenaran Islam. Adalah diketahui ramai bahawa 

di Amerika dan di seluruh dunia, Islam ialah agama yang pesat berkembang. 

Berikut adalah beberapa pemerhatian ke atas fenomena ini: 

* “Islam ialah agama yang paling pesat berkembang di Amerika, satu petunjuk dan 
tiang kestabilan bagi ramai orang Amerika ...” (Hillary Rodham Clinton, Los 
Angeles Times).3 

¢ “Islam adalah kumpulan yang paling cepat berkembang di dunia ...” (The 
Population Reference Bureau, USA Today).4 


(1) Al-Serah Al-Nabaweyyah, Ibn Hesham, Buku. 1, ms. 298-299. 

(2) Tercatit di dalam Al-Daremey, #68, dan Abu-Dawood, #4510. 

(3) Larry B. Stammer, Times Religion Writer, “First Lady Breaks 

Ground With Muslims,” Los Angeles Times, Home Edition, Metro 

Section, Bhg B, May 31, 1996, ms. 3. 

(4) Timothy Kenny, “Elsewhere in the World,” USA Today, Edition Terakhir, News 
Section, February 17, 1989, ms. 4A. 


e “....Islam ialah agama yang paling cepat berkembang di negara ini.” 
(Geraldine Baum; Newsday Religion Writer, Newsday).1 

¢ “Islam, agama yang paling cepat berkembang di Amerika...” 
(Ari L. Goldman, New York Times).2 


Fenomena ini menunjukkan bahawa Islam ialah sebenar-benarnya agama dari 
Allah. la adalah tidak munasabah untuk memikirkan bahawa ramai orang Amerika dan 
orang-orang dari negara yang berbeza telah memeluk Islam tanpa menimbangkannya 
dengan berhati-hati dan memikirkannya sedalam-dalamnya sebelum menyimpulkan 
bahawa ia adalah benar. Penganut baru ini datang dari negara yang berbeza, status 
sosial, bangsa dan latar belakang yang berbeza. Mereka terdiri daripada para saintis, 
professor, ahli falsafah, wartawan, ahli politik, pelakon dan ahli sukan. 

Isu pokok yang disebut di dalam bab ini hanya mengemukakan beberapa bukti 

yang menyokong kepercayaan bahawa Al-Qur'an ialah ayat-ayat dari Allah, bahawa Nabi 
Muhammad “ ialah rasul yang benar yang diutus oleh Allah, dan Islam ialah agama 
yang benar yang diturunkan oleh Allah. 


(1) Geraldine Baum, “For Love of Allah,” Newsday, Edisi Nassau dan Suffolk 
Edition, Part Il, March 7, 1989, ms. 4. 

(2) Ari L. Goldman, “Mainstream Islam Rapidly Embraced By Black 
Americans,” New York Times, Late City, Edisi Terakhir, February 21, 1989, 
ms. 1. 


Bab 2 


SOME BENEFITS OF ISLAM 


BEBERAPA KELEBIHAN ISLAM 


Islam memberi banyak manfaat kepada individu dan masyarakat. 
Bab ini menyebut tentang beberapa manfaat yang boleh diperolehi melalui Islam 
bagi seseorang individu. 


(1) Pintu Ke Syurga Yang Abadi 


Allah telah berfirman di dalam al-Qur’an: 
€ Dan sampaikan khabar gembira kepada mereka yang beriman dan 
beramal soleh, bahawa bagi mereka taman-taman syurga yang dihiasi 


sungai-sungai yang mengalir.... > (Qur’an, 2:25) 


Allah juga telah berfirman: 
€ Berlumbalah mencari keampunan Tuhanmu dan syurga yang luasnya seluas 
langit dan bumi, yang disediakan bagi mereka yang beriman kepada Allah dan 


rasul-rasulNya. .... ? (Qur'an, 57:21) 


Nabi Muhammad * telah bersabda bahawa yang paling rendah di kalangan penghuni 
Syurga akan memperolehi ganjaran sepuluh kali ganda daripada nikmat di dunia ini,1 
dan dia akan mendapat apa sahaja yang dia inginkan serta yang sepuluh kali ganda 
sepertinya.2Juga, Nabi Muhammad * bersabda: { Satu ruang di dalam Syurga yang 
sebesar satu kaki adalah lebih baik daripada dunia ini dan apa jua yang terdapat 

di dalamnya. }3 Baginda juga bersabda: { Di dalam Syurga ada benda yang tidak 


(1) Diriwayatkan di dalam Saheeh Muslim, #186, dan Saheeh Al-Bukhari, #6571. 
(2) Diriwayatkan di dalam Saheeh Muslim, #188, dan Mosnad Ahmad, #10832. 
(3) Diriwayatkan di dalam Saheeh Al-Bukhari, #6568, dan Mosnad Ahmad, #13368. 

pernah dilihat oleh mata, tidak pernah didengar oleh telinga, dan tidak pernah terfikir 

oleh manusia. h Baginda juga bersabda: ( Manusia yang paling melarat di dunia, yang 

memperolehi Syurga akan dibenam ke dalam Syurga sekali. Kemudian dia akan 

ditanya: “Wahai anak Adam, adakah kamu merasa sedih? Pernahkah kamu mengalami 

kesukaran?” Lalu dia akan menjawab: “Tidak, demi Allah, Ya Allah! Saya tidak pernah 

mengalami kesedihan, dan tidak pernah mengalami kesukaran.” }2 

Jika kamu memasuki Syurga, kamu akan hidup gembira tanpa penyakit, kesakitan, 

kesedihan atau kematian; Allah akan meredhai kamu; dan kamu tinggal di sana 

selamanya. Allah berfirman di dalam Al-Qur’an: 

( Dan orang-orang yang beriman dan beramal soleh Kami akan masukkan ke 

dalam syurga yang mengalir di bawahnya sungai-sungai: mereka kekal di 


dalamnya.... ? (Qur'an, 4:57) 


(Sila lawat www.islam-guide.com/hereafter untuk maklumat lebih lanjut 
mengenai Syurga atau kehidupan setelah mati.) 


(2)Terselamat daripada Api Neraka 


Allah telah berfirman di dalam Al-Qur'an: 
d Orang-orang yang kafir dan mati di dalam kekafirannya, sama sekali tidak 
akan diterima dari mereka tebusan emas sepenuh bumi, kalaulah mereka ingin 
menebusnya. Mereka itu akan mendapat seksa yang menyakitkan, dan mereka 


tidak akan mendapat perrtolongan. ? 
(Qur'an, 3:91) 

Maka, hanya di dalam kehidupan inilah kita mempunyai peluang untuk 
memperolehi syurga dan menjauhi api neraka, kerana jika seseorang mati di dalam 
keadaan musyrik, dia tidak akan mendapat peluang kedua untuk kembali ke dunia ini 
untuk beriman. Sebagaimana firman Allah di dalam Al-Qur’an tentang apa yang berlaku 
kepada orang-orang yang tidak beriman pada Hari Kiamat: 


(1) Diriwayatkan di dalam Saheeh Muslim, #2825, dan Mosnad Ahmad, #8609. 
(2) Diriwayatkan di dalam Saheeh Muslim, #2807, dan Mosnad Ahmad, #12699. 

€ Sekiranya kamu melihat ketika mereka berdiri di tepi jurang neraka, 

mereka (akan) berkata: “Wahai malangnya nasib kami! Kalaulah boleh 

biarlah kami dikembalikan supaya, kami tidak mendustakan ayat-ayat 

Tuhan kami, dan kami akan menjadi orang yang beriman!” , 

(Qur’an, 6:27) 
Tidak ada seorang pun yang mendapat peluang kedua. Nabi Muhammad * bersabda: 
{ Orang yang paling gembira di dunia yang memasuki Api (Neraka) pada Hari Kiamat 
akan dibenam ke dalam api neraka satu kali.Kemudian dia akan ditanya: “Wahai anak 
Adam, adakah kamu melihat kebaikan? Pernahkah kamu merasai rahmat?” lalu dia 
berkata: “Tidak , demi Allah, Ya Allah!” h 


(3) Kebahagiaan Hakiki dan Ketenangan Rohani 


Kebahagiaan dan ketenangan hakiki boleh ditemui dengan mematuhi 
suruhan Pencipta dan Pemelihara Alam. Allah berfirman di dalam Al-Our'an: 


€ ketahuilah, dengan taat kepada Allah akan tenteram sekalian hati. , 
(Qur’an, 13:28) 


Sebaliknya, sesiapa yang berpaling dari Al-Qur’an akan mengalami kesukaran di 
dunia. Allah berfirman: 
€ Dan barangsiapa yang berpaling daripada peringatanKu,2 maka adalah baginya 
penghidupan yang sempit, dan akan Kami kumpulkan dia di hari kiamat dalam 


keadaan buta. ? 
(Our'an, 20:124) 


(1) Diriwayatkan di dalam Saheeh Muslim, #2807, dan Mosnad Ahmad, #12699. 
(2) iaitu tidak mempercayai Al-Qur’an maupun mengamalkan suruhan di dalamnya. 

Ini menjelaskan kenapa ramai orang membunuh diri sekalipun mereka 
mempunyai kekayaan sehingga mampu mendapatkan apa yang mereka ingini. 
Contohnya, lihat Cat Stevens (kini Yusuf Islam), bekas penyanyi pop yang terkenal, 
yang dahulu adakalanya memperolehi pendapatan lebih daripada $150,000 
semalam. Setelah beliau menganut agama Islam, beliau memperolehi kebahagiaan 
dan ketenangan hakiki yang tidak ditemuinya di dalam kejayaan duniawi.1 


Untuk membaca kisah tentang mereka yang telah menganut agama Islam, 
sila lawati www.islam-guide.com/stories atau rujuk buku yang bertajuk Why Islam is 
Our Only Choice.2 di laman web ini dan di dalam buku ini, anda boleh membaca 
tentang fikiran dan perasaan orang-orang ini, yang datang dari negara yang berbeza 
dan dari latarbelakang dan tahap pendidikan yang berbeza. 


(4)Pengampunan Ke atas Segala Dosa Yang Lalu 


Apabila seseorang menganut agama Islam, Allah memaafkan dosa-dosa 
dan kejahatannya yang lalu. Seorang lelaki bernama Amr datang menemui Nabi 
Muhammad ® dan berkata: “Hulurkanlah tangan kananmu agar aku dapat 
memberikan janji ketaatanku.” Rasulullah ® menghulurkan tangannya. Tiba-tiba 
Amr menarik tangannya kembali. Rasulullah ® berkata: { Apa yang berlaku 
kepadamu, wahai Amr? } Dia menjawab: “Aku ingin meletakkan syarat.” Rasulullah = 
bertanya: ( Apakah syarat yang ingin kamu kemukakan? } Amr 
berkata: “Agar Allah mengampuni dosaku.” Rasulullah “5 berkata : 
( Tidakkah kamu tahu bahawa sesiapa yang memeluk Islam akan dihapuskan 
dosa-dosanya yang lalu? : 


(1) Alamat surat-menyurat terkini bagi Cat Stevens (Yusuf Islam), jika anda ingin 
bertanya kepada beliau tentang perasaannya setelah menganut agama Islam, ialah: 2 
Digswell Street, London N7 8JX, United Kingdom 

(2) Buku ini ditulis oleh Muhammad H. Shahid. Untuk mendapatkan salinan buku ini, 
sila lawati www.islam-guide.com/stories atau hubungi salah satu organisasi yang 
tersenarai di mukasurat 69-70. 

(3) Diriwayatkan di dalam Saheeh Muslim, #121, dan Mosnad Ahmad, #17357. 

Setelah seseorang memasuki Islam, dia akan diberi ganjaran mengikut kebaikan dan 
kejahatan yang dia lakukan menurut hadis Nabi Muhammad “ yang berikut: 
( Tuhanmu, yang Maha Suci dan Maha Mulia, Maha Pengasih. Jika seseorang berniat 
untuk melakukan kebaikan tetapi tidak melakukannya, satu kebaikan akan tercatat 
untuknya. Dan jika dia melakukannya, (ganjaran) sepuluh hingga tujuh ratus atau 
lebih banyak lagi (ganjaran kebaikan itu) akan tercatat untuknya. Dan jika seseorang 
berniat untuk berbuat kejahatan tetapi tidak melakukannya, satu kebaikan akan 
tercatat untuknya. Dan jika dia melakukannya, satu kejahatan tercatat tentang dia 
atau Allah akan menghapuskannya. h 


(1) Diriwayatkan di dalam Mosnad Ahmad, #2515, dan Saheeh Muslim, #131. 


GENERAL INFORMATION 
ON ISLAM 


Maklumat Am Tentang Islam 


Apa itu Islam? 


Agama Islam ialah penerimaan dan ketaatan kepada perintah Allah yang 
diturunkan kepada RasulNya yang terakhir, Muhammad 5 


Beberapa Asas Kepercayaan di dalam Islam 


1) Percaya Kepada Tuhan: 


Orang-orang Islam percaya kepada Tuhan yang satu, unik, dan tiada 
bandingannya. Tuhan, yang tidak beranak dan tiada bersekutu, dan tiada yang 
berhak disembah melainkan Dia. Dia adalah Tuhan yang benar, dan segala 
sembahan yang lain adalah palsu. Dia mempunyai nama yang paling hebat dan sifat 
kemuliaan yang sempurna. Tiada yang setanding denganNya maupun dengan 
sifatNya. Di dalam Al-Qur’an, Tuhan menjelaskan : 


€ Katakanlah : “Dia adalah Allah Yang Maha Esa. Allah, pada Dialah tempat 
bergantung. Dia tidak beranak dan tidak diperanakkan. Dan tidak ada sesuatu 
pun yang setanding denganNya.” > 
(Qur’an, 112:1-4) 

Surah 112 Al-Qur’an ditulis dengan tulisan khat Arab 


Tidak ada tempat memohon pertolongan, tempat mengadu atau layak 
disembah melainkan Allah. Hanya Allah sahaja yang Maha Besar, Pencipta, Pemerintah, 
dan Pemelihara segala sesuatu di alam semesta ini. Dia menguruskan segala kejadian. 
Dia tidak memerlukan sesuatu, dan semua makhluk ciptaanNya amat memerlukan Dia. 
Dia Maha Mendengar, Maha Melihat, dan Maha Mengetahui. Amat sempurna sifatnya, 
pengetahuanNya meliputi segala sesuatu, yang nyata dan yang tersembunyi, yang 
umum dan yang rahsia. Dia tahu apa yang telah berlaku, apa yang akan berlaku, dan 
bagaimana ia berlaku. Tidak ada kejadian yang berlaku di seluruh dunia ini tanpa izin 
dariNya. Apa yang Dia izinkan akan terjadi, dan apa yang tidak dikehendakiNya tidak 
akan terjadi dan tidak mungkin terjadi. KehendakNya mengatasi kehendak semua 
makhluk. Dia mempunyai kuasa ke atas segalanya, dan Dia mampu melakukan 
segalanya. Dia yang Maha Pengasih, Maha Mengasihani dan Maha Penyayang. Di dalam 
salah satu hadis Nabi Muhammad “5, kita diberitahu bahawa Allah lebih mengasihi 
makhluknya daripada kasih seorang ibu kepada anaknya.1 Allah adalah sangat adil dan 
jauh dari kezaliman. Dia adalah yang Maha Bijaksana di dalam semua tindakan dan 
firmanNya. Jika seseorang ingin bertanya sesuatu kepada Tuhan, dia boleh bertanya 
terus kepadaNya tanpa memerlukan orang lain untuk menjadi orang tengah di antara 
mereka. 


(1) Diriwayatkan di dalam Saheeh Muslim, #2754, dan Saheeh Al-Bukhari, #5999. 


Allah bukan Isa, dan Isa bukan Allah.1 Malah Isa sendiri menolak hal ini.. Allah telah 
berfirman di dalam Al-Qur’an: 


€ Demi sesungguhnya, telah kafir orang yang mengatakan: “Allah adalah 
AlMasih(Jesus), putera Maryam.” Padahal AlMasih sendiri berkata: “Wahai 
Bani Israel, sembahlah Allah, Tuhanku dan Tuhanmu. Sesungguhnya sesiapa 
yang menyekutukan Allah, maka Allah telah mengharamkan atasnya syurga, 
dan tempatnya adalah di neraka. Dan orang-orang yang zalim,2 tidak akan 


mendapat penolong.” ? 
(Our'an, 5:72) 


Allah bukan salah satu dari yang tiga. Allah berfirman di dalam Al-Our'an: 


( Demi sesungguhnya, telah kafirlah orang-orang yang mengatakan: Allah adalah 
salah satu dari yang tiga. Tiada Tuhan selain Allah yang Maha Esa. Kalau 
mereka tidak berhenti dari apa yang mereka perkatakan, pastilah, orang-orang 
yang kafir di antara mereka akan terkena seksaan yang sangat pedih. 
Mengapakah mereka tidak bertaubat kepada Allah dan meminta ampun 
kepadaNya? Padahal Allah Maha Pengampun lagi Maha Penyayang. AlMasih 


(Jesus), putera Maryam, hanyalah seorang rasul... ? 
(Qur’an, 5:73-75) 


(1) Dalam satu laporan oleh Associated Press, London, pada 25 Jun, 1984, bahawa 
kebanyakan biskop Anglican yang diselidik oleh sebuah program televisyen berkata: 
“Orang-orang Kristian tidak diwajibkan untuk mempercayai Nabi Isa ialah Tuhan.” 
Mengikut undian mereka terdiri daripada 31 daripada 39 orang biskop dari England. 
Laporan itu selanjutnya menyebut bahawa 19 daripada 31 orang biskop tadi menyatakan 
adalah memadai untuk menganggap Nabi Isa sebagai “Agen Tuhan yang Utama.” 
Undian dijalankan oleh Program Agama Mingguan bagi Weekend Television, “Credo.” 
(2) Orang-orang yang zalim termasuklah para musyrikin atau orang-orang kafir. 

Islam menolak bahawa Allah berehat pada hari ketujuh kejadian, bahawa Dia 
berlawan dengan salah satu daripada malaikatnya, bahawa Dia adalah perancang 
yang iri hati terhadap manusia, atau Dia menjelma di dalam diri mana-mana orang. 
Islam juga menolak penyamaan sifat manusia kepada Tuhan. Kesemua ini dianggap 
sebagai satu penghinaan. Allah Maha Mulia. Sifat Allah adalah jauh daripada segala 
kecacatan. Allah tidak pernah letih. Dia tidak mengantuk atau tidur. 


Perkataan Arab Allah bermaksud Tuhan (Tuhan Yang Satu dan Yang 
mencipta seluruh alam). Perkataan Allah adalah nama bagi Tuhan, yang digunakan 
oleh mereka yang berbahasa Arab, samada Arab Islam maupun Arab Kristian. 
Perkataan ini tidak boleh digunakan untuk menerangkan selain dari Tuhan Yang 
Benar. Perkataan Allah muncul di dalam Al-Qur’an lebih daripada 2150 kali. Di 
dalam bahasa Aramaic, bahasa yang berkait rapat dengan bahasa Arab dan bahasa 
yang biasa digunakan oleh Nabi Isa,1 Tuhan juga dirujuk sebagai Allah. 


2) Percaya Kepada Malaikat: 

Orang-orang Islam percaya kepada malaikat, bahawa mereka adalah 
makhluk yang mulia. Para malaikat menyembah Allah, taat kepadaNya, dan menurut 
segala perintahNya. Salah satu malaikat adalah Jibril, yang membawa Al-Qur’an kepada 
Nabi Muhammad “. 


3) Percaya Kepada Kitab-kitab Allah: 

Orang-orang Islam percaya kepada Kitab-kitab yang diturunkan kepada para 
rasul sebagai bukti kepada manusia dan sebagai petunjuk bagi mereka. Salah satu 
daripadanya adalah Al-Qur'an, yang Allah turunkan kepada Nabi Muhammad “5. 

Allah member jaminan Al- Qur’an terlindung daripada sebarang kerosakan atau 
pemalsuan . Allah berfirman: 


€ Sesungguhnya, Kamilah yang menurunkan Al-Qur'an dan Kami pula yang 


memeliharanya. , 
(Qur’an, 15:9) 


(1) NIV Compact Dictionary of the Bible, Douglas, ms. 42. 

4) Percaya Kepada Rasul: 

Orang-orang Islam percaya kepada para nabi dan para rasul Allah, 
bermula dari Adam, termasuk Nabi Noh, Ibrahim, Ismail, Ishak, Yaakob, Musa, 
dan Isa (sejahtera ke atas mereka). Tapi pesanan terakhir Allah kepada manusia 
ialah, pengesahan ke atas pesanan yang abadi, yang telah diturunkan kepada 
Nabi Muhammad “5. Orang-orang Islam percaya bahawa Nabi Muhammad = 
ialah rasul yang terakhir yang diutuskan oleh Allah, sebagaimana yang Allah 
terangkan di dalam firmanNya : 


€ Muhammad bukanlah ayah kepada seseorang daripada kamu 


semua, tetapi dia adalah Rasulullah dan Nabi yang terakhir.... > 
(Qur’an, 33:40) 


Orang-orang Islam percaya bahawa semua rasul dan para nabi adalah 
manusia yang dicipta yang tidak mempunyai sebarang sifat ketuhanan. 


5) Percaya Kepada Hari Kiamat: 
Orang-orang Islam percaya kepada hari Kiamat,iaitu hari apabila semua 
orang dibangkitkan untuk diadili oleh Allah mengikut kepercayaan dan amalan mereka. 


6) Percaya Kepada Qada’dan Qadar: 

Orang-orang Islam percaya kepada Al-Qadar, iaitu takdir yang ditentukan 
oleh Allah. Namun kepercayaan tentang takdir Tuhan ini tidak bermakna bahawa 
manusia tidak mempunyai pilihan. Malah, orang-orang Islam percaya bahawa Allah 
telah memberi manusia pilihan. Ini bermakna manusia boleh memilih antara yang 
betul dengan yang salah dan mereka bertanggungjawab di atas pilihan yang telah 
mereka buat. Kepercayaan tentang takdir Tuhan merangkumi kepercayaan di dalam 
empat perkara: 1) Allah mengetahui segala sesuatu. Allah mengetahui apa yang telah 
berlaku dan apa yang akan berlaku. 2) Allah mencatit segala yang telah berlaku dan 
segala yang akan berlaku. 3)Apa saja yang Allah kehendaki akan berlaku, dan apa yang 
Dia tidak izinkan tidak akan berlaku 4) Allah adalah pencipta segala sesuatu. 


(Sila lawati www.islam-guide.com/beliefs untuk maklumat lanjut tentang 
asas Kepercayaan Islam atau Rukun Iman.) 


Adakah Sumber Rujukan Yang Lain Selain 
Daripada Al- Qur’an? 


Ya. Sunnah (Kata-kata, perbuatan atau apa sahaja yang dipersetujui oleh 
Nabi Muhammad “ )ialah sumber kedua di dalam Islam. Sunnah terdiri daripada hadis, 
yang disampaikan oleh para sahabat yang boleh dipercayai, tentang kata-kata, 
perbuatan dan amalan yang dipersetujui oleh Rasulullah “5 . Percaya kepada sunnah 
ialah asas kepercayaan Islam. 


Contoh Hadis Nabi Muhammad * 


+ (Orang-orang yang beriman, di dalam menyintai, berkasih-sayang dan kebajikan 
sesama saudaranya, adalah ibarat satu badan: jika mana-mana bahagian badannya 
sakit, keseluruhan badan akan merasa sakit. h 

¢ {Yang paling sempurna di antara mereka yang beriman adalah mereka yang baik 
akhlaknya. Dan yang paling baik di antara mereka adalah yang paling baik dengan 
isteri-isteri mereka. }2 

+ {Tidaklah kamu beriman (sepenuhnya) sehingga kamu menyintai saudaramu 
sebagaimana kamu menyintai diri kamu sendiri. }3 

¢ {Orang yang pengasih dikasihi oleh Yang Maha Pengasih. Tunjuklah belas kasihan 
sesama makhluk di muka bumi, dan Allah akan kasih kepadamu. }4 

+ {Senyuman itu satu sedekah... 1s 

+ (Kata-kata yang baik itu adalah sedekah. Jc 


(1) Diriwayatkan di dalam Saheeh Muslim, #2586, dan Saheeh Al-Bukhari, #6011. 
(2) Diriwayatkan di dalam Mosnad Ahmad, #7354, dan Al-Tirmizi, #1162. 

(3) Diriwayatkan di dalam Saheeh Al-Bukhari, #13, dan Saheeh Muslim, #45. 

(4) Diriwayatkan di dalam Al-Tirmizi, #1924, dan Abu-Dawood, #4941. 

(5) Diriwayatkan di dalam Al-Tirmizi, #1956. 

(6) Diriwayatkan di dalam Saheeh Muslim, #1009, dan Saheeh Al-Bukhari, #2989. 


* (Sesiapa yang percaya kepada Allah dan Hari Kiamat mestilah berbuat baik 
kepada jirannya. h 

¢ {Allah tidak menghukum kamu kerana rupa dan kekayaanmu, tetapi Dia melihat 
ke dalam hatimu dan melihat amal perbuatanmu. )2 

* (Bayarlah gaji pekerjamu sebelum keringatnya kering. }3 

+ (Seorang lelaki yang sedang berjalan merasa dahaga. Apabila dia sampai ke 
sebuah perigi, dia memasukinya, minum, lalu naik semula ke atas. Kemudian dia 
melihat seekor anjing yang sedang menjilat lumpur kerana kehausan. Orang itu 
berkata: “Anjing ini sedang merasa dahaga sebagaimana aku merasakannya.” Dengan 
itu dia turun semula ke dalam perigi, mengisi kasutnya dengan air, lalu memberi 
anjing itu minum. Maka, Allah mengampuni dosanya. ) Rasulullah * ditanya: “Ya 
Rasulullah, adakah kita diberi ganjaran kerana berbuat baik kepada haiwan?” Nabi 
menjawab: ( Terdapat ganjaran bagi kebaikan kepada semua makhluk samada 
manusia atau haiwan. }4 


Apakah Yang Dikatakan oleh Islam Tentang Hari Kiamat? 


Seperti penganut agama Kristian, orang-orang Islam percaya bahawa 
kehidupan masa kini hanyalah merupakan persediaan untuk kehidupan yang akan 
datang. Hidup ini adalah ujian bagi setiap individu untuk kehidupan sesudah mati. 
Akan datang satu hari di mana seluruh alam akan musnah dan semua yang telah mati 
akan dibangkitkan semula untuk diadili oleh Allah. Hari ini adalah permulaan bagi 
kehidupan yang kekal. Ia dipanggil Hari Kiamat. Pada hari tersebut, semua orang akan 
diberi ganjaran mengikut kepercayaan dan amalan mereka. Mereka yang mati di dalam 
keadaan percaya bahawa “Tidak ada Tuhan melainkan Allah, dan Muhammad adalah 
utusan (Rasul) Allah” dan merupakan orang-orang Islam akan diberi ganjaran pada hari 
itu dan dibenarkan memasuki syurga untuk selama-lamanya, sebagaimana Allah telah 
berfirman: 4 Adapun orang-orang yang beriman dan beramal soleh, Mereka itu 


penghuni syurga, dan kekal di dalamnya. ? (Qur’an, 2:82) 


(1) Diriwayatkan di dalam Saheeh Muslim, #48, dan Saheeh Al-Bukhari, #6019. 
(2) Diriwayatkan di dalam Saheeh Muslim, #2564. 

(3) Diriwayatkan di dalam Ibn Majah, #2443. 

(4) Diriwayatkan di dalam Saheeh Muslim, #2244, dan Saheeh Al-Bukhari, #2466. 


Akan tetapi, mereka yang meninggal tanpa mempercayai bahawa“Tiada Tuhan 
melainkan Allah, dan Muhammad itu utusan(Rasul) Allah” atau kafir tidak akan 
memasuki syurga selamanya dan akan dihantar ke neraka sebagaimana firman 
Allah : 
€ Dan sesiapa yang mencari agama selain Islam, amalnya 
tidak akan diterima sama sekali dan di akhirat dia termasuk 
orang-orang yang rugi. ê (Qur'an, 3:85) 
Dan di dalam firmanNya: 
é Orang-orang yang kafir dan mati di dalam kekafirannya, sama 
sekali tidak akan diterima dari mereka tebusan emas sepenuh bumi, 
kalaulah mereka ingin menebusnya. Mereka itu akan mendapat seksa 


yang menyakitkan, dan mereka tidak akan mendapat pertolongan. ? 
(Qur’an, 3:91) 


Seseorang mungkin bertanya, ‘Saya fikir Islam ialah agama yang 
baik, tetapi jika saya menganut agama Islam, keluarga saya, rakan-rakan, 
dan orang lain akan mendakwa saya dan mengejek saya. Oleh itu jika saya 
tidak menganut agama Islam, bolehkah saya memasuki syurga dan diselamatkan 
dari api neraka? Jawapannya ialah seperti firman Allah di dalam ayat berikut: 
“Dan sesiapa yang mencari agama selain Islam, amalnya tidak 
akan diterima sama sekali dan di akhirat dia termasuk 
orang-orang yang rugi. ” 


Setelah mengutuskan Nabi Muhammad untuk menyampaikan dan 
menyeru mereka kepada Islam, Allah tidak menerima sebarang ketaatan kepada 
agama lain selain daripada Islam. Allah adalah pencipta kita dan pemberi 
rezeki. Dia mencipta bagi kita semua yang ada di bumi. Semua restu dan perkara 
yang baik yang kita perolehi adalah dari Dia. Maka setelah semua ini, apabila 
seseorang menolak kepercayaan kepada Tuhan , atau agamanya, dia akan 
dihukum di akhirat. Sebenarnya, tujuan utama kejadian kita adalah untuk 
menyembah dan mentaati Dia, sebagaimana yang disebut di dalam firmanNya 
di dalam Al-Qur’an (51:56). Alam kehidupan yang kita hidup hari ini adalah alam 
kehidupan yang pendek. Orang-orang kafir pada Hari Kiamat akan menganggap 
bahawa hidup mereka di bumi hanyalah satu hari atau sebahagian dari sehari, 
sebagaimana firman Allah: 


€ Allah bertanya: “Berapa lama kamu berada di bumi?” 
Jawab mereka: “Kami berada di bumi sehari atau mungkin 


sebahagiannya....” ê (Qur'an, 23:112-113) 
Dan Dia telah berfirman: 
( Apakah kamu sekelian mengira, bahawa Kami menciptakan kamu 
sia-sia (tanpa tujuan dan tanggungjawab), dan bahawa kamu semua 
tidak akan dikembalikan kepada Kami (di hari akhirat)? 
Maha Tinggi Allah, Penguasa yang Benar, tiada Tuhan selain Allah, DialahTuhan 


Arasy yang Pemurah. *(Qur’an, 23:115-116) 
Kehidupan di akhirat adalah kehidupan sebenar. la bukan saja dari segi 
roh, tetapi juga dari segi fizikal. Kita akan tinggal di sana bersama jasad dan 
roh kita. Dalam perbandingan antara alam ini dengan alam akhirat, Nabi 
Muhammad “ bersabda: 
(Nilai dunia ini berbanding dengan hari akhirat ialah seperti apa yang anda dapat 
dari jari anda apabila anda mencelupkannya ke dalam laut lalu mengeluarkannya. h 
laitu, nilai alam ini berbanding dengan alam akhirat adalah ibarat beberapa titisan 
air dibandingkan dengan sebuah lautan. 


Bagaimana Seseorang Menjadi Penganut Islam? 


Hanya dengan mengucapkan dengan yakin, “La ilaha illa Allah, 
Muhammadur rasoolu Allah,” seseorang dapat menjadi penganut Islam. Maksud 
ucapan ini ialah “Tiada Tuhan yang benar melainkan Allah,2 dan Muhammad ialah 
utusan (Rasul) Allah.” Bahagian pertama, “Tidak ada Tuhan yang sebenar melainkan 
Allah,” bermakna tidak ada yang layak disembah melainkan Allah sahaja, dan Allah 
tidak mempunyai sekutu maupun anak. Untuk menjadi seorang penganut Islam, 
seseorang itu juga mestilah : 


(1) Diriwayatkan di dalam Saheeh Muslim, #2858, dan Mosnad Ahmad, #17560. 

(2) Sebagaimana yang disebut di dalam ms 47, perkataan Arab Allah bermaksud Tuhan 
(Tuhan yang satu dan benar, yang mencipta sekalian alam). Perkataan Allah ialah 
nama Tuhan, yang digunakan oleh jurubahasa Arab, kedua-dua Arab Muslim dan 
Arab Kristian. Untuk maklumat lanjut tentang perkataan Allah, lihat perenggan 
kedua terakhir mukasurat 47. 


* Percaya bahawa Al-Qur'an itu adalah ayat-ayat dari Allah, yang diturunkan 
olehNya. 

* Percaya bahawa Hari Kiamat adalah benar dan akan berlaku, sebagaimana 
yang telah dijanjikan oleh Allah di dalam Al-Qur'an. 

* Menerima Islam sebagai agamanya. 

* Tidak menyembah yang lain selain daripada Allah. 


Nabi Muhammad “ bersabda: { Allah lebih suka dengan taubat orang yang 
tunduk mengadapnya dengan insaf daripada seseorang dari kamu yang 
menunggang unta di gurun, lalu unta itu lari daripadanya bersama makanan 
dan minuman, sehingga dia tiada harapan untuk mendapatkannya kembali. 
Lalu dia pergi ke bawah pohon dan berteduh di bawahnya (menunggu mati), 
kerana telah putus asa untuk mendapatkan untanya kembali. Kemudian 

di dalam keadaan sebegitu, tiba-tiba untanya berada di depan matanya. 
Lantas dia menangkapnya dan di dalam kegembiraan menyebut: “Ya Allah, 
Engkau adalah hambaku dan Akulah Tuhanmu!” Kesilapannya itu timbul 
kerana terlalu gembira. )1 


PZJ 


Ucapan, “Tiada Tuhan yang benar selain Allah, dan Muhammad adalah utusan 
(Rasul) Allah,” tercatit pada sebuah pintu masuk. 


(1) Diriwayatkan di dalam Saheeh Muslim, #2747, dan Saheeh Al-Bukhari, #6309. 


Apa Itu Al-Qur’an? 


Al-Qur’an, kitab terakhir yang diturunkan oleh Allah, ialah 


sumber utama kepercayaan dan amalan setiap penganut Islam. la adalah berkaitan 
semua perkara yang melibatkan perihal manusia: kebijaksanaan, doktrin, penyembahan, 
transaksi, undang-undang dan lain-lain, tetapi tema asasnya adalah hubungan antara 
Allah dengan makhlukNya. Pada masa yang sama, ia memberi garis panduan dan ajaran 
yang lengkap bagi sebuah masyarakat yang adil, perlakuan yang baik dan sistem 
ekonomi yang seimbang. 

Perhatikan bahawa Al-Qur'an diturunkan kepada Nabi Muhammad “ hanya 
di dalam bahasa Arab. Oleh itu, sebarang terjemahan Al-Qur'an, samada di dalam 
bahasa Inggeris atau bahasa lain, bukanlah Al-Qur'an maupun satu versi Al-Qur'an, 
malah ia hanyalah satu terjemahan bagi makna ayat-ayat Al-Qur'an. Al-Qur'an hanya 
wujud di dalam bahasa Arab, bahasa ia diturunkan. 


Siapakah Nabi Muhammad #? 


Nabi Muhammad “ telah dilahirkan di Mekkah pada tahun 570 M. Oleh 
kerana bapanya meninggal sebelum baginda lahir dan ibunya meninggal tidak lama 
selepas kelahirannya, baginda dibesarkan oleh bapa saudaranya, seorang lelaki dari 
puak Ouraisy yang sangat dihormati. Baginda dibesarkan buta huruf, tidak pandai 
membaca atau menulis dan kekal sedemikian sehingga wafatnya. Umat baginda, 
sebelum misinya sebagai rasul, adalah jahil tentang sains dan kebanyakan daripada 
mereka juga adalah buta huruf. Ketika baginda membesar, baginda dikenali sebagai 
seorang yang benar, jujur, amanah, pemurah dan ikhlas. Baginda tersangat amanah 
sehingga mereka memberi baginda gelaran Al-Amin ( yang amanah). 1 Nabi 


(1) Diriwayatkan di dalam Mosnad Ahmad, #15078. 


Who Is the Proph 


Muhammad “ sangat kuat beribadah, dan baginda telah lama membenci 
keruntuhan moral dan pemujaan berhala yang berlaku di kalangan 


masyarakatnya. 

Ketika berumur empat puluh tahun, Nabi Muhammad * 
menerima wahyunya yang pertama dari Allah melalui malaikat Jibril. Wahyu 
-wahyu ini diterimanya berterusan selama dua puluh tiga tahun, ia 
dihimpunkan dan dikenali sebagai Al-Our'an. 

Masjid Nabi Muhammad ® di Madinah. 


Sebaik sahaja baginda mula membaca Al-Qur’an dan menyampaikan 
kebenaran yang Allah telah turunkan kepadanya, baginda dan pengikutnya menerima 
siksaan daripada kaum musyrikin. Penyiksaan terhadap orang Islam menjadi terlalu 
hebat sehingga pada tahun 622M, Allah memerintahkan supaya mereka berhijrah. 
Penghijrahan dari Mekah ke kota Madinah, kira-kira 260 batu ke utara, menjadi 
tarikh pemulaan kalendar Islam. 

Setelah beberapa tahun, Nabi Muhammad “ dan pengikutnya dapat 
kembali ke Mekah, di mana mereka memaafkan musuh mereka. Sebelum Nabi 
Muhammad “ wafat, pada umur enam puluh tiga tahun, kebanyakan Semenanjung 
Arab menjadi wilayah Islam, dan di dalam tempoh satu abad kewafatan baginda, Islam 
telah tersebar ke Sepanyol di Barat dan China di timur. Antara sebab Islam tersebar 
dengan cepat dan aman adalah kerana kebenaran dan ketelusan doktrinnya. 


evelopment of Science 


Islam menyeru kepada kepercayaan kepada satu Tuhan, hanya satu yang layak 
disembah. 

Nabi Muhammad ““ adalah contoh terbaik seorang manusia yang jujur, 
adil,pengasih, benar dan berani. Walaupun baginda adalah seorang lelaki, 
baginda sangat jauh daripada sifat yang keji dan berusaha hanya kerana Allah 
dan ganjarannya di akhirat. Tambahan pula, di dalam setiap perilaku dan 
tindak tanduknya, baginda penuh insaf dan takut kepada Allah. 


(Sila lawati www.islam-guide.com/muhammad untuk maklumat lanjut 
mengenai Nabi Muhammad “.) 


Bagaimana Penyebaran Islam Mempengaruhi 
Perkembangan Sains 


Islam mengesyorkan agar manusia menggunakan kebijaksanaan dan 
pemerhatian mereka. Dalam beberapa tahun Islam tersebar, universiti dan tamadun 
utama dunia berkembang. Sintesis idea Timur dan Barat, juga pemikiran baru dan yang 
lama membawa kepada perkembangan yang besar di dalam bidang perubatan, 
matematik, fizik, astronomi, geografi, senibina, seni, sastera dan sejarah. 


Banyak sistem penting seperti algebra, sistem nombor Arab dan konsep sifar 
(penting bagi perkembangan matematik), telah disebarkan ke zaman pertengahan 
Eropah daripada dunia Islam. Peralatan canggih yang membolehkan pelayaran 
pengembaraan Eropah, seperti astrolabe, sukuan dan peta pelayaran yang baik juga 
telah dicipta oleh orang-orang Islam. 


Astrolabe: 
Salah satu alat sains yang sangat penting 
yang telah dicipta oleh orang Islam, yang juga 
digunakan dengan meluas di Barat sehingga zaman moden. 

Ahli perubatan Islam telah memberi banyak perhatian terhadap pembedahan 
dan mencipta banyak alat pembedahan sebagaimana yang dilihat di dalam manuskrip lama ini. 


Apakah Kepercayaan Orang Islam Terhadap 
Nabi Isa? 


Orang-orang Islam menghormati dan memandang mulia terhadap Nabi Isa 


(sejahtera ke atasnya). Mereka menganggap beliau salah seorang daripada rasul Allah. 
Al-Qur'an mengesahkan kelahirannya tanpa bapa, dan terdapat satu Surah di dalam Al- 
Qur'an bertajuk ‘Maryam’. Al-Qur'an menerangkan kelahiran Nabi Isa seperti berikut: 


é (Ingatlah) ketika malaikat berkata: “Wahai Maryam, sesungguhnya Allah 
telah memberikan kamu khabar yang gembira, seorang putera yang kelak akan 
membawa berita dari Allah, namanya Isa alMasih Ibnu Maryam, seorang yang 
terkemuka di dunia dan di akhirat dan tergolong orang yang dekat kepada 
Allah. Dan dia yang boleh berkata-kata kepada orang ramai sejak masih dalam 
buaian lagi, dan apabila ia dewasa, dia termasuk orang yang soleh.” Maryam 
berkata: “Tuhanku, bagaimana aku mendapatkan anak, kerana aku tidak 
pernah disentuh oleh seorang lelaki pun?” Allah berfirman: “Demikianlah Allah 
menciptakan yang Ia kehendaki.” Kalau telah diputuskan sesuatu Dia 


berfirman kepadanya,” Jadilah engkau,” maka jadilah ia. > (Qur’an, 3:45-47) 


Nabi Isa lahir dengan perintah Allah yang telah mencipta Adam, juga tanpa bapa. Allah 
berfirman: 


« 


Perihal Isa di sisi Allah adalah seperti halnya Nabi Adam. Allah 
menciptakannya dari tanah, kemudian la berfirman kepadanya, 


“Jadilah engkau,” maka jadilah ia. ? (Qur'an, 3:59) 


Ketika kerasulannya, Nabi Isa melakukan banyak mukjizat. Allah menerangkan bahawa 
Nabi Isa berkata: 


( 


“Aku datang kepadamu membawa mukjizat dari Tuhanmu. Aku membuat 
untuk kamu sesuatu dari tanah liat seperti bentuk burung, kemudian aku 
meniupnya maka jadilah ia seekor burung dengan izin Allah. Aku 
menyembuhkan orang buta sejak lahir dan orang yang berpenyakit kusta. 
Dan aku hidupkan orang yang telah mati, dengan izin Allah. Aku memberitahu 
kepadamu apa yang engkau makan dan apa yang engkau simpan di rumah- 


rumahmu... ? (Qur’an, 3:49) 


Penganut Islam percaya Nabi Isa tidak disalib. Musuh Nabi Ilsa merancang 
untuk menyalibnya tetapi Allah telah menyelamatkan beliau dan mengangkatnya 
kepadaNya lalu diganti dengan seseorang yang menyerupai Nabi Isa. Musuh Nabi Isa 
menangkap dan menyalib lelaki tersebut kerana menyangka orang itu adalah Nabi Isa. 
Allah berfirman: 

€ ...mereka ucapkan: “Kami telah membunuh AlMasih, Isa putera Maryam, rasul 
Allah.” Padahal mereka tidak membunuhnya juga tidak menyalibnya tetapi 


menyalib orang yang diserupakan dengan Isa.... Ê 
(Qur’an, 4:157) 
Nabi Muhammad “ maupun Nabi Isa tidak datang untuk mengubah 
asas doktrin kepercayaan tentang Tuhan yang satu, yang disampaikan oleh rasul-rasul 
sebelum mereka, bahkan mereka datang untuk mengukuh dan memperbaharuinya.1 


(Sila lawati www.islam-guide.com/jesus untuk maklumat lanjut tentang 
Nabi Isa di dalam Islam.) 


(1) Orang-orang Islam juga percaya bahawa Allah telah menurunkan 

Kitab suci kepada Nabi Isa yang dipanggil Injeel, sebahagian daripada ajaran yang 
diturunkan oleh Allah kepada Nabi Isa mungkin masih wujud di dalam New 
Testament. Tetapi ini tidak bermakna bahawa orang-orang Islam percaya kepada 
Kitab Injil yang ada pada masa kini kerana ia bukanlah kitab asal yang diturunkan 
oleh Allah kepada Nabi Isa. Ia telah mengalami perubahan, penambahan dan 
pemansuhan. Ini juga telah disebut oleh Jawatankuasa Bertindak yang 
bertanggungjawab untuk mengulangkaji The Holy Bible (Revised Standard Version). 
Jawatankuasa ini terdiri daripada tiga puluh dua ahli ulama yang berkhidmat sebagai 
ahli kepada jawatankuasa ini.. Mereka secured the review dan menasihati Advisory 
Board of lima puluh wakil daripada cawanganco-operating denominations. Ahli 
Jawatankuasa menyebut di dalam Pengenalan The Holy Bible (Revised Standard 
Version), p. iv: “Kadangkala adalah jelas bahawa teks telah suffered di dalam 
penyampaiannya, tetapi tiada satu versi pun memberi pemuliharaan yang 
memuaskan. Di sini kami hanya boleh mengikut keputusan yang terbaik oleh ulama 
yang berwibawa ke atas apa yang paling mungkin dibentuk daripada teks asal.” Ahli 
Jawatankuasa itu jufga berkata di dalam bahagian Pendahuluan, ms. vii: “Nota juga 
ditambah yang menunjukkan variasi yang jelas, penambahan, atau penghapusan di 
dalam cetakan lama (Mt 9.34: Mk 3.16: 7.4: Lk 24.32, 51, etc.).” Untuk maklumat 
lanjut mengenai perubahan kitab Injil, sila lawati www.islam-guide.com/bible 


Masjid al-Aqsa di Jerusalem. 


Apa Islam Kata Tentang Keganasan? 


Islam, agama ehsan, tidak membenarkan keganasan. Di dalam Al-Qur’an, 
Allah berfirman: 
€ Allah tidak melarang kamu bergaul dengan orang yang tidak 
memerangi kamu kerana agama dan tidak mengusir kamu dari kampung 
halamanmu untuk berbuat baik dan berlaku adil kepada mereka. 


Sesungguhnya Allah cinta kepada orang yang berlaku adil. > 

(Qur’an, 60:8) 
Nabi Muhammad “ selalu melarang tenteranya daripada membunuh perempuan dan 
kanak-kanak,1 dan baginda menasihati mereka: { ... jangan khianat, jangan membazir, 
jangan membunuh anak yang baru lahir. }2 


(1) Diriwayatkan di dalam Saheeh Muslim, #1744, dan Saheeh Al-Bukhari, #3015. 
(2) Diriwayatklan di dalam Saheeh Muslim, #1731, dan Al-Tirmizi, #1408. 


Dan dia juga bersabda: { Sesiapa yang membunuh orang yang mempunyai 

perjanjian dengan orang-orang Islam tidak akan mencium bau syurga, 

walaupun wangiannya ditemui selama empat puluh tahun. Ji 

Juga, Nabi Muhammad ® telah melarang hukuman dengan api.2 

Baginda pernah menyenaraikan pembunuhan sebagai dosa kedua terbesar,3 

dan baginda juga memberi amaran bahawa pada Hari Kiamat, 

{ Kesalahan di antara manusia yang mula-mula dihakimi pada Hari Kiamat 
adalah kesalahan yang melibatkan pertumpahan darah.a }s 

Orang orang Islam juga digalakkan untuk berbuat baik terhadap binatang dan 

dilarang menyakiti mereka. Nabi Muhammad “ pernah berkata: { Seorang 

perempuan telah dihukum kerana beliau telah mengurung seekor kucing 

sehingga ia mati. Akibatnya, beliau dihumban ke neraka. Ketika mengurung 

kucing itu, beliau tidak memberi kucing itu makan atau minum, maupun 

membebaskannya untuk mencari makanan sendiri. }s 

Baginda juga menyebut tentang seorang lelaki yang memberi minuman kepada 

seekor anjing yang kehausan, lalu Allah mengampuni dosanya kerana amalannya. 

Rasulullah ® telah ditanya: “Wahai Rasulullah, adakah kami akan diberi ganjaran 

kerana berbuat baik kepada haiwan?” Baginda bersabda: (Ada ganjaran terhadap 

amalan baik terhadap semua makhluk, samada haiwan maupun manusia. 17 

Tambahan pula, ketika menyembelih binatang untuk dijadikan makanan, 

orang-orang Islam diperintah untuk melakukannya dengan mengelakkan daripada 

mengakibatkan kesengsaraan dan ketakutan sebaik mungkin. 


(1) Diriwayatkan di dalam Saheeh Al-Bukhari, #3166, dan Ibn Majah, #2686. 

(2) Diriwayatkan di dalam Abu-Dawood, #2675. 

(3) Diriwayatkan di dalam Saheeh Al-Bukhari, #6871, dan Saheeh Muslim, #88. 
(4) Ini bermakna kesalahan membunuh dan mencederakan orang lain. 

(5) Diriwayatkan di dalam Saheeh Muslim, #1678, dan Saheeh Al-Bukhari, #6533. 
(6) Diriwayatkan di dalam Saheeh Muslim, #2422, dan Saheeh Al-Bukhari, #2365. 


(7) Hadis Nabi Muhammad “ini telah disebut dengan lebih mendalam pada mukasurat 


50. Diriwayatkan di dalam Saheeh Muslim, #2244, dan Saheeh Al-Bukhari, #2466. 


Nabi Muhammad bersabda : { Apabila kamu menyembelih binatang, lakukanlah 
dengan cara yang terbaik. Seseorang itu perlu menajamkan pisaunya untuk 
mengurangkan kesakitan binatang itu. h 


Dalam sudut ini dan teks Islam yang lain, perbuatan menimbulkan ketakutan di dalam 
hati orang awam yang tidak berdaya, pemusnahan bangunan dan harta benda, 
pengeboman dan mencederakan lelaki, wanita, dan anak-anak yang tidak bersalah 
adalah dilarang dan tindakan yang dikecam oleh agama Islam dan penganutnya. Orang 
Islam mengikuti agama kedamaian, belas ehsan dan kemaafan, dan kebanyakan orang 
tidak ada kaitan dengan peristiwa ganas yang dikaitkan dengan orang Islam. 

Jika seorang individu Islam melakukan keganasan, orang ini bersalah kerana telah 
melanggar hukum agama Islam. 


Hak Asasi Manusia dan Keadilan Di dalam Islam 


Islam memberi banyak hak kemanusiaan kepada seseorang individu. Berikut 

adalah beberapa hak kemanusiaan yang dibela oleh Islam. Nyawa dan harta rakyat di 
dalam sesebuah negeri Islam adalah dianggap suci, samada seseorang itu Islam atau 
bukan Islam. Islam juga melindungi maruah. Oleh itu, di dalam Islam, menghina orang 
lain atau mengejek mereka adalah dilarang. Nabi Muhammad ““ bersabda: 
{ Sesungguhnya darah kamu, harta kamu, dan maruah kamu tidak boleh dicabul. )2 
Perkauman tidak dibenarkan di dalam Islam, kerana Al-Qur'an menyebut 
tentang persamaan hak di dalam ayat yang berikut: 

€ Wahai manusia, sesungguhnya Kami telah ciptakan kamu dari jenis 
lelaki dan perempuan, dan Kami telah menjadikan kamu berbangsa-bangsa 
dan berpuak-puak agar kamu saling mengenal. Sesungguhnya, yang termulia 
di sisi Allah di antara kamu adalah yang paling bertakwa. Sesungguhnya Allah 


Maha Mengetahui lagi Maha Teliti. > (Qur’an, 49:13) 


(1) Diriwayatkan di dalam Saheeh Muslim, #1955, dan Al-Tirmizi, #1409. 
(2) Diriwayatkan di dalam Saheeh Al-Bukhari, #1739, dan Mosnad Ahmad, #2037. 


Islam menolak melebihkan individu atau bangsa tertentu kerana harta, kuasa atau 
bangsa mereka. Allah mencipta setiap manusia itu sama, yang membezakan mereka 
antara satu sama lain adalah amalan dan keyakinan mereka. Nabi Muhammad “ 
menyuruh kita melakukan amalan yang baik sebagaimana yang diperintah oleh Allah, 
dan takut serta cintakan Allah, bersabda: { Wahai manusia! Allah itu satu dan 
moyang kita (Adam) adalah satu. Seorang Arab tidak lebih baik dari seorang bukan 
Arab dan seorang bukan Arab tidak lebih baik daripada seorang Arab, dan seorang 
yang berkulit merah (iaitu. putih kemerahan) tidak lebih baik daripada orang berkulit 
hitam dan seorang berkulit hitam tidak lebih baik daripada orang berkulit merah,1 
melainkan di dalam amalannya. )2 

Salah satu masalah besar yang dihadapi oleh manusia hari ini ialah perkauman. 
Dunia maju boleh menghantar manusia ke bulan tetapi tidak dapat menghalang 
manusia daripada membenci dan bergaduh dengan orang lain. 


(1) Warna yang disebut oleh Rasulullah itu adalah kiasan. Maksudnya adalah 
di dalam Islam tidak ada sesiapa yang lebih baik daripada orang lain kerana 
warna kulitnya. 

(2) diriwayatkan di dalam Mosnad Ahmad, #22978. 


Sejak zaman Nabi Muhammad “5, Islam telah memberi contoh yang jelas 
bagaimana menghentikan perkauman. Melaksanakan haji ke Mekah setiap tahun 
menggambarkan persaudaraan Islam yang sebenar dari kalangan pelbagai bangsa 
dan negara, apabila hampir dua juta umat Islam dari seluruh pelusuk dunia 
berkumpul di Mekah untuk menunaikan haji. 


Islam adalah agama keadilan. Allah berfirman : 

€ Sesungguhnya Allah memerintahkan kamu untuk menyampaikan 
amanah kepada yang berhak menerimanya, dan kalau kamu 
menetapkan suatu hukum di kalangan manusia, hendaklah kamu 


hukumkan secara adil.... ? (Qur'an, 4:58) 


Dan Allah berfirman: 
€ ... dan berlaku adillah. Sesungguhnya, Allah benar-benar suka kepada orang 
yang berlaku adil. , (Qur’an, 49:9) 


Kita mestilah berlaku adil walaupun dengan orang yang kita benci, sebagaimana 
firman Allah: 
€ ...dan janganlah kebencianmu kepada suatu kelompok mendorongmu untuk 

berlaku tidak adil. Berlaku adillah, kerana ianya lebih hampir kepada 

takwa.... ? (Qur'an, 5:8) 

Nabi Muhammad “ bersabda: { Wahai manusia, berhati-hatilah terhadap 

kezaliman, 1 kerana kezaliman akan menjadi kegelapan pada 

Hari Kiamat. )2 

Dan bagi mereka yang tidak mendapat hak mereka (iaitu, apa yang berhak bagi 
mereka mendapatnya) di dalam dunia ini akan menerimanya di Hari Akhirat, 
sebagaimana sabda Rasulullah * : { Pada Hari Akhirat, mereka yang berhak akan 
diberikan haknya (dan setiap kesalahan akan diperbetulkan)... }3 


(1) iaitu penindasan, ketidakadilan, atau salah laku terhadap orang lain. 
(2) Diriwayatkan di dalam Mosnad Ahmad, #5798, dan Saheeh Al-Bukhari, #2447. 
(3) Diriwayatkan di dalam Saheeh Muslim, #2582, dan Mosnad Ahmad, #7163. 


Apakah Status Wanita Di dalam Islam? 


Islam memandang wanita, samada yang sudah berkahwin maupun belum, 
sebagai seorang individu yang mempunyai hak untuk memiliki dan membelanjakan 


harta dan pendapatannya tanpa pengawasan seorang penjaga (samada bapa, 

suami, maupun sesiapa sahaja). Dia berhak untuk membeli dan menjual, bersedekah 
dan memberi hadiah, serta membelanjakan wangnya mengikut kehendaknya sendiri. 
Maskahwin yang diberikan oleh suami kepada isterinya adalah untuk kegunaannya 
sendiri, dan dia tetap menggunakan nama keluarganya sendiri dan tidak perlu 
menggunakan nama suaminya. 


Islam menggalakkan para suami melayan isteri mereka dengan baik, 
sebagaimana sabda Nabi Muhammad “=: { Yang paling baik di antara kamu adalah 
mereka yang paling baik terhadap isteri-isteri mereka. h 


Di dalam Islam seorang ibu sangat dimuliakan. Islam menganjurkan 
seorang ibu mesti dilayan dengan sebaik-baiknya. Seorang lelaki datang kepada 
Nabi Muhammad “ dan berkata: “Ya Rasulullah! Siapakah yang paling layak dilayan 
dengan baik?” Rasulullah “ berkata: {Ibu kamu. } Lelaki itu bertanya: “Sesudah itu 
siapa?” Rasulullah >= menjawab: { Ibu kamu. } Lelaki itu bertanya lagi: “Setelah itu?” 
Rasulullah = menjawab lagi: { Ibu kamu. } Dan lelaki itu bertanya lagi: “Kemudian 
siapa?” Rasulullah 35 menjawab: ( Kemudian ayahmu. }2 


(Sila lawati www.islam-guide.com/women untuk maklumat lanjut tentang 
Wanita di dalam Islam.) 


(1) Diriwayatkan di dalam Ibn Majah, #1978, dan Al-Tirmizi, #3895. 
(2) Diriwayatkan di dalam Saheeh Muslim, #2548, dan Saheeh Al-Bukhari, #5971. 

Keluarga di dalam Islam 


Hari ini, sebuah keluarga, iaitu unit asas di dalam sesebuah tamadun, 
mengalami perpecahan. Di dalam sistem keluarga Islam, hak suami, isteri, anak-anak, 
dan saudara mara adalah seimbang. la memupuk sikap pemurah, tidak mementingkan 
diri sendiri dan kasih sayang di dalam rangka sistem keluarga yang teratur. Ketenangan 
dan keselamatan yang diberi oleh sebuah keluarga yang stabil sangat dihargai, dan ia 
dilihat penting bagi perkembangan rohani ahli-ahlinya. Satu sistem sosial yang harmoni 
terhasil dengan kewujudan ahli keluarga yang besar dan sikap menghargai anak-anak. 


Bagaimana Orang-orang Islam Melayan Orang Tua? 


Di dalam dunia Islam, sesorang jarang menjumpai “rumah orang tua.” 
Cabaran untuk mengasihi ibubapa di dalam peringkat hidup mereka yang paling sukar 
dianggap sebagai satu penghormatan dan satu rahmat serta satu peluang untuk 
peningkatan rohani. Di dalam Islam, adalah tidak mencukupi untuk sekadar berdoa bagi 
ibubapa kita, kita patut melayan mereka dengan penuh kasih sayang, mengenang ketika 
kita merupakan anak-anak yang tidak berdaya dan bagaimana mereka mengutamakan 
kita daripada diri mereka sendiri. Ibu, terutamanya, dimuliakan. Apabila ibubapa lanjut 
usia, mereka dilayan dengan kasih sayang dan kelembutan tanpa mementingkan diri 
sendiri. 

Dalam Islam, berkhidmat kepada ibubapa adalah tanggungjawab yang kedua 
sesudah solat, dan adalah hak mereka untuk mengharapkannya. Adalah dianggap keji 
untuk melahirkan perasaan marah apabila tanpa salah mereka, orang-orang tua 
dianggap sebagai menyusahkan. Allah berfirman: 

€ Tuhanmu telah memerintahkan bahawa jangan kamu menyembah 
kecuali kepadaNya, dan berbaktilah bersungguh-sungguh kepada ibubapa. 
Jika salah seorang di antara keduanya atau kedua-duanya sudah lanjut usia, 
maka jangan sekali-kali kamu mengucapkan “ah” dan jangan pula mengherdik 
atau menggertak mereka, dan ucapkanlah kepada mereka kata-kata yang mulia. 
Rendahkanlah diri kerana kasih kepada keduanya dan berdoalah, “Wahai 
Tuhanku, kasihanilah mereka berdua, sebagaimana mereka mengasuhku sewaktu 


aku masih kecil.” ? (Qur'an, 17:23-24) 


(1)Diriwayatkan di dalam Saheeh Muslim, #2548, dan Saheeh Al-Bukhari, #5971. 

Apakah Rukun Islam? 


Rukun Islam adalah rangka kehidupan seorang penganut Islam. la terdiri 
daripada mengucap dua kalimah shahadah, sembahyang, membayar zakat, 
berpuasa di bulan Ramadan, dan menunaikan haji ke Mekah sekali seumur hidup 
bagi mereka yang mampu. 


1) Mengucap Dua Kalimah Shahadah: 


Mengucap dua kalimah shahadah iaitu, “La ilahailla Allah, Muhammadur 
rasoolu Allah.” Ucapan ini bermakna “Tiada Tuhan yang benar melainkan Allah, dan 
Muhammad adalah utusan (Rasul) Allah.” Bahagian pertama, “Tiada Tuhan yang benar 
melainkan Allah” bermaksud tidak ada yang layak disembah melainkan Allah sahaja, dan 
Allah tiada sekutu atau anak. Mengucap dua kalimah shahadah perlu disebut dengan 
yakin untuk memeluk Islam (sebagaimana yang dijelaskan di mukasurat 52-53). 
Mengucap dua kalimah shahadah adalah rukun yang paling penting di dalam Rukun 
Islam. 


2) Sembahyang: 

Orang-orang Islam sembahyang lima kali sehari. Setiap sembahyang 
tidak mengambil lebih daripada beberapa minit untuk dilaksanakan. Sembahyang di 
dalam Islam adalah hubungan langsung di antara penyembah dengan Allah. Tidak ada 
perantara di antara Allah dengan hambanya. Di dalam sembahyang, seseorang merasa 
kegembiraan dalaman, ketenangan dan kepuasan serta Allah redha dengannya. Nabi 
Muhammad bersabda: { Bilal, panggillah (orang ramai) bersembahyang, marilah kita 
merasa gembira kerananya. }2 Bilal ialah salah seorang daripada sahabat Nabi 
Muhammad “= yang dipertanggungjawabkan untuk memanggil orang ramai untuk 
sembahyang. Sembahyang dilakukan pada waktu subuh, tengah hari, petang, senja 
dan malam. Seorang Islam boleh sembahyang di mana sahaja, seperti di padang, 
pejabat, kilang, atau universiti. 


(1) Untuk penjelasan lanjut tentang perkataan Allah, lihat perenggan kedua terakhir di 
mukasurat 47. 
(2) Diriwayatkan di dalam Abu-Dawood, #4985, dan Mosnad Ahmad, #22578. 


(Sila lawati www.islam-guide.com/prayer untuk maklumat lanjut tentang 
sembahyang di dalam Islam.)1 


3) Memberi Zakat (Membantu Mereka Yang Memerlukan): 

Allah memiliki segala sesuatu, dan harta kekayaan adalah amanah yang diberikan 
kepada manusia. Maksud asal perkataan zakat adalah kedua-dua 'penyucian' dan 
‘pertumbuhan’ Memberi zakat bermakna 'memberi peratusan tertentu daripada 
hartabenda kepada golongan tertentu yang memerlukan.’ 

Peratus bagi emas, perak, dan wang tunai yang telah mencapai nilai 85g emas 


dan menjadi hakmilik selama setahun adalah dua setengah peratus. 

Hartabenda yang kita miliki disucikan dengan memberi sebahagian kecil 

kepada mereka yang memerlukan, dan, seperti mencantas tumbuhan, ini 
mengembalikan keseimbangan dan mengalakkan pertumbuhan baru. 

Seseorang juga boleh memberi sebanyak mana yang dia suka sebagai sedekah atau 
wakaf. 


4) Berpuasa di bulan Ramadan: 
Setiap tahun di bulan Ramadan,2 orang Islam berpuasa dari subuh 
ke matahari terbenam, menjauhi daripada makan, minum, dan 


(1) Atau rujuk buku bertajuk A Guide to Prayer in Islam oleh M. A. K. 
Sagib. Untuk salinan, sila lawati laman web yang dinyatakan di atas. 
(2) Bulan Ramadan ialah bulan kesembilan di dalam calendar Islam 
(yang menggunakan sistem lunar, bukan solar). 


hubungan seksual. Walaupun berpuasa adalah berfaedah kepada 

kesihatan, ia dianggap pada prinsipnya sebagai satu kaedah menyucikan diri 
secara rohani. Dengan memutuskan diri daripada nikmat dunia, sekalipun 
untuk satu jangkamasa yang pendek, seseorang yang berpuasa memperolehi 
rasa simpati terhadap mereka yang kelaparan. la juga meningkatkan kehidupan 
rohaniah seseorang. 


5) Menunaikan haji ke Mekah: 


Menunaikan haji ke Mekah pada setiap tahun adalah satu tuntutan, 
sekali seumur hidup bagi mereka yang mampu secara fizikal dan dari 

Jemaah haji bersembahyang di MasjidilHaram di Mekah. Di dalam masjid ini 

terdapat Kaaba (bangunan hitam di dalam gambar) yang menjadi arah kiblat 

bagi orang-orang Islam ketika mereka sembahyang. Kaaba ialah tempat bersembahyang 
yang Allah perintahkan ke atas Nabi Ibrahim dan anaknya, Ismail, untuk membinanya. 


segi kewangan. Lebih kurang dua juta orang pergi ke Mekah setiap tahun 

dari seluruh pelusuk dunia. Walaupun Mekah selalu dipenuhi tetamu, Haji 
ditunaikan pada setiap bulan kedua belas kalendar Islam. Jemaah lelaki memakai 
pakaian yang ringkas yang tidak menunjukkan perbezaan kelas dan budaya agar 
semua orang berdiri sama di depan Allah. 

Rukun Haji melibatkan tawaf, iaitu mengelilingi Kaaba tujuh kali dan 
berlari anak antara Bukit Safa dan Marwa, tujuh kali sebagaimana Hajar 
melakukannya sewaktu beliau mencari air. Kemudian jemaah haji akan berdiri 
bersama di Arafaı dan berdoa kepada Allah serta memohon keampunannya, 

di dalam apa yang selalu dianggap sebagai pendahuluan bagi Hari Kiamat. 

Penghujung Haji ditanda oleh satu perayaan, Eid Al-Adha, yang diraikan 
dengan ibadah. Ini, dan Eid al-Fitr, satu hari perayaan yang menandakan akhirnya 
Ramadan, adalah dua perayaan tahunan di dalam kalendar Islam. 


(Sila lawati www.islam-guide.com/pillars untuk maklumat lanjut 
tentang Rukun Islam.) 


Islam di Amerika 


Adalah sukar untuk membuat kesimpulan tentang orang-orang Islam di 
Amerika secara umum. Mereka adalah saudara baru, pendatang asing, pekerja kilang, 
dan doktor. Masyarakat yang pelbagai ini disatukan oleh satu kepercayaan yang sama, 
dinaungi oleh satu rangkaian kebangsaan, oleh banyak masjid. 

Orang Islam tiba awal di Amerika Utara. Menjelang kurun ke lapan belas, 
terdapat ramai orang Islam di Utara Amerika. 

Ramai rakyat Amerika telah memasuki Islam. Mereka adalah dari 
kelas yang berbeza: yang kaya, miskin, berpelajaran, dan yang tidak berpelajaran. Hari 
ini, terdapat kira-kira lima setengah juta orang Islam di Amerika.2 


(1) Satu kawasan kira-kira 15 batu daripada Mekah. 
(2) The World Almanac and Book of Facts 1996, Famighetti, ms. 644. 

Untuk Maklumat Lanjut tentang Islam 
Jika anda ingin maklumat lanjut tentang Islam, atau jika anda mempunyai sebarang 
pertanyaan atau komen, atau untuk mendapatkan buku ini di dalam bahasa yang lain, 
sila lawati laman web buku ini di: 
www.islam-guide.com 
Untuk mendapatkan salinan bercetak buku ini, sila lawati: 
www.islam-guide.com/copies 
Juga, anda boleh menghubungi salah satu organisasi berikut: 


1) The United States: 

Islamic Assembly of North America 

3588 Plymouth Road, Suite # 270, Ann Arbor, MI 48105, USA 
Tel.: (734) 528-0006 - Fax: (734) 528-0066 

E-mail: IANA@IANAnet.org 

Islamic Foundation of America 

PO Box: 3415, Merrifield, VA 22116, USA 

Tel.: (703) 914-4982 - Fax: (703) 914-4984 

E-mail: info @ifa.ws 

Alharamain Islamic Foundation 

1257 Siskiyou Blvd., no. 212, Ashland, OR 97520, USA 
Tel.: (541) 482-1116 - Fax: (541) 482-1117 

E-mail: haramain@alharamain.org 

Islamic Information Institute of Dar-us-Salam 

5301 Edgewood Rd., College Park, MD 20740-4623, USA 
Tel.: (301) 982-9463 - Fax: (301) 982-9849 

E-mail: iiid@islamworld.net 

World Assembly of Muslim Youth 

PO Box: 8096, Falls Church, VA 22041-8096, USA 
Tel.: (703) 820-6656 - Fax: (703) 783-8409 

E-mail: support@wamyusa.org 


Al Jumuah Magazine 

PO Box: 5387, Madison, WI 53705-5387, USA 

Tel.: (608) 277-1855 - Fax: (608) 277-0323 

E-mail: info@aljumuah.com 

Note: Sila lawati www.islam-guide.com/centers untuk alamat 
pusat-pusat Islam yang berdekatan dengan anda. 


2) Kanada: 

Islamic Information and Da’wah Center International 

1168 Bloor Street West, Toronto, Ontario M6H 1N1, Canada 
Tel.: (416) 536-8433 - Fax: (416) 536-0417 

E-mail: comments@islaminfo.com 


3) The United Kingdom: 

Al-Muntada Al-Islami Centre 

7 Bridges Place, Parsons Green, London SW6 4HW, UK 
Tel.: 44 (0207) 736 9060 - Fax: 44 (0207) 736 4255 
E-mail: muntada@almuntada-alislami.org 

Jam’ iat Ihyaa' Minhaaj Al-Sunnah 

PO Box: 24, Ipswich, Suffolk IP3 8ED, UK 

Tel. and Fax: 44 (01473) 251578 


E-mail: mail@jimas.org 


4) Saudi Arabia: 

Alharamain Islamic Foundation 

PO Box: 69606, Riyadh 11557, Saudi Arabia 
Tel.: (966-1) 465-2210 - Fax: (966-1) 462-3306 
E-mail: haramain@alharamain.org 

World Assembly of Muslim Youth 

PO Box: 10845, Riyadh 11443, Saudi Arabia 
Tel.: (966-1) 464-1669 - Fax: (966-1) 464-1710 
E-mail: info@wamy.org 


Untuk Cadangan dan Komen 
Tentang Buku ini 


Jika anda mempunyai sebarang cadangan atau komen tentang buku ini, 
sila hantar cadangan atau komen anda kepada penulis |. A. Ibrahim di: 
E-mail: ib@i-g.org * Tel.: (966-1) 454-1065 * Fax: (966-1) 

453-6842 # PO Box: 21679, Riyadh 11485, Saudi Arabia 

Juga, jika anda ingin mendapatkan maklumat lanjut tentang Islam 

atau jika anda ingin mendapatkan salinan tambahan buku ini 

anda boleh menghubungi penulis. 


Untuk Pembacaan Lanjut tentang Islam 


The True Religion, by Bilal Philips. 

This is the Truth, diterbitkan oleh Alharamain Islamic Foundation. 

The Qur’an and Modern Science, oleh Dr. Maurice Bucaille, disunting oleh Dr. 
A. A. B. Philips. 

Towards Understanding Islam, oleh Abul A’la al-Mawdudi. 

Life After Death (pamphlet), oleh World Assembly of Muslim Youth. 
The Muslim’s Belief, oleh Muhammad al-Uthaimin, diterjemah oleh Dr. 
Maneh al-Johani. 

Interpretation of the Meanings of The Noble Qur’an in the English 
Language, oleh Dr. Muhammad Al-Hilali dan Dr. Muhammad Khan. 
Untuk salinan bagi mana-mana buku atau risalah, sila lawati 


www.islam-guide.com/books atau hubungi salah satu organisasi yang disenaraikan 


pada mukasurat 69-70. 

Nombor Hadis: 


Nombor Hadis: di dalam buku ini adalah berdasarkan susunan 
berikut: 

¢ Saheeh Muslim: mengikut susunan nombor Muhammad F. 
Abdul-Bagy. 

+ Saheeh Al-Bukhari: mengikut susunan nombor Fath Al- 
Bari. 

¢  Al-Tirmizi: mengikut susunan nombor Ahmad Shaker. 
+ Mosnad Ahmad: mengikut susunan nombor Dar Ehya’ 
Al-Torath Al-Araby, Beirut. 

+ Mowatta' Malek: mengikut susunan nombor Mowatta 
Malek. 

+ Abu-Dawood: mengikut susunan nombor Muhammad 
Muhyi Al-Deen Abdul-Hameed. 

* Ibn Majah: mengikut susunan nombor Muhammad F. 
Abdul-Bagy. 

+ Al-Daremey: mengikut susunan nombor Khalid Al-Saba 
Al-Alamy dan Fawwaz Ahmad Zamarly. 


2 


(1) Sebuah hadis ialah laporan daripada para sahabat yang dipercayai tentang 
apa yang Nabi Muhammad cakap, lakukan atau persetujui. 


t salle Ik: jap. 

